text:
Awe 15 di mei ta dia internashonal di famia. Na 1993 Asamblea General di Nashonnan Uní a proklamá e fecha akí komo un dia di reflekshon riba importansia ku mundu kompleto ta duna na e ròl di famia den komunidat. Awor mas ku nunka nos ta mira e importansia pa den famia tin union, amor, pas, toleransia i sosten.
Awe tambe ta dia ku un ordenansa di lei di emergensia nobo ta drenta na vigor. Atrobe a suavisá algun medida, pero esei no ta kita e responsabilidat ku kada siudadano tin pa tene su mes di forma estrikto na e reglanan di higiena i di distansia sosial. E reglanan ku a suavisá ta:
Klup nokturno, sauna, spa, i pisina pa públiko por habri atrobe bou di kondishonnan estrikto.
Kompetensia di deporte ainda ta prohibí. Na Pachi’s Place ta e bar so ta habrí atrobe. Ta prohibí ainda pa tene evenemento ku ta rekerí pèrmit. E regla di distansia sosial di por lo ménos 1.5 meter, no mas ku 50 hende huntu na un sitio i e reglanan di higiena ta keda vigente den e ordenansa di lei nobo akí tambe.
Mi ke bolbe enfatisá ku si resultá ku e vírùs ta aktivo atrobe na nos isla, por bai tuma medida mas estrikto ku lo tin efekto riba nos forma di biba.
Mi ta pasa pa un otro tema. Mi a haña petishon di Defensa pa e barku militar MS. Zeeland bishitá Boneiru for di mayan te ku 19 di mei. Ta trata un tripulashon di 70 persona ku ya a pasa basta tempu riba laman, pues karentena no ta nesesario. Nan petishon ta pa ta na Boneiru pa 3 dia liber i a honra e petishon akí. A pone kondishonnan estrikto sí ku e tripulashon mester kumpli kuné pa nan por baha di e barku. Por ehèmpel nan no mag di bai mas ku 10 hende huntu na un sitio. I asina tin vários regla mas ku nan mester kumpli kuné.
Na momentu ku e barku yega djasabra mainta Chris de Vogel, representante di kolòm di kuido médiko lo subi abordo di e barku pa splika e tripulashon ta ki ta e regla i kondishonnan. Nan ta konta pa tir miembro di tripulashon. E petishon di defensa akí ta pas den e maneho di Tim di Maneho Insular, Eilandelijk Beleids Team (EBT). E tim a konsehá pa suavisá e medidanan di emergensia tiki tiki.
Aki ratu komunidat ta sera konosí ku Chris de Vogel. Chris de Vogel tabata resientemente manager di programa di COVID-19 di Geneeskundige Hulpverlenings Organisatie in de Regio, GHOR na Haaglanden. El a bini Boneiru pa yuda nos despues ku e tabata den karentena obligatorio pa 2 siman. De Vogel a kuminsá e siman akí komo manager di krísis pa kolòm di salubridat i kuido médiko i ta konsehero di e kolòm aki den EBT.
E tin un un trayektoria hopi largu riba tereno di maneho di krísis i den salubridat públiko. Na vários okashon e tabata na Boneiru pa duna sosten na nos servisio di salubridat públiko. Pues e no ta un deskonosí pa Boneiru. Awe e lo duna mas informashon riba e último desaroyonan den e sektor akí. Na nòmber di nos tur mi ke yama Chris de Vogel gustosamente Bon Bini, éksito ku e trabou!


c: text/html

text:
Último desaroyonan relashoná ku Covid-19.
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat.
Tin shete (7) persona ku a sali for di isolashon. Aparte di esaki, tin sesentiocho (68) kaso nobo pa awe. Solamente un (1) kaso a keda indentinka komo kaso importa.
Situashon na CMC: Te ku awe mainta,tabatin dos (2) persona hospitalisa . Na e momentu akl no tin niun kaso relata na COVI D-19 ku ta risibl kuido intensivo.

robotstxt: allowed

filter: keep


text:
The content originally appeared on: Diario
*reparti den tres aña empleadonan ta haya aumento di salario di 8.5%
ORANJESTAD(AAN): Diamars mainta a tuma lugar firmamento di CAO entre FTA y Divi Golf Aruba N.V.
Durante un conferencia di prensa manager di Divi Village & Golf Resort, Carol Jansen a bisa cu e CAO ta conta pa 80 empleado. “E proceso a bay hopi facil, mirando cu nos tin un bon relacion cu FTA”.
Tur cos a bay masha ‘smooth’ mes y nos ta contento cu nos por a yega na un acuerdo asina facil, pasobra e ta hopi importante pa nos empleadonan, segun Jansen.
Presidente di FTA Jose Figaroa tambe a hiba palabra. E tambe a bisa cu e negociacion a bay den bon ambiente. “E ta un relacion di hopi aña entre FTA y Divi en general”.
“Di nos banda nos ta hopi satisfecho cu e resultado y nos ta hopi agradecido na e team negociador di Divi y FTA cu a esforza nan mes pa yega na algo cu tur partido por biba cune”, segun Figaroa.
El a splica cu manera tur empresa Divi tambe a pasa den momentonan dificil debi na e pandemia, pero awor e situacion a normaliza y pesey por a bin cu adelantonan pa e empleadonan.
Rudy Geerman di FTA a gradici tambe gerencia pa e logro, e delegado di FTA y e trahadornan cu a deposita nan confianza den e sindicato.
Pa loke ta contenido di e CAO, Geerman a indica cu mas atencion a wordo poni riba e aumento di salario.
Ta trata di un contrato colectivo di 3 aña, unda cu e trahadornan lo haya un aumento di 8.5% reparti den tres aña.
“Akinan ta wordo demostra cu gerencia tin confianza den futuro di Aruba, pasobra apesar di e hecho cu e situacion ainda no ta 100%, e compania a dicidi di bay cu un CAO di 3 aña”, segun Geerman.
Banda di e aumento di salario, e empleadonan a haya mas dia di vakantie y e suma cu Divi ta pone un banda pa e empleadonan miembro di FTA den caso di un emergencia tambe a wordo aumenta.
Ademas di esaki e ‘vacation savings’ a aumenta di 6 pa 7%.


text:
Repartishon di karchi di Krus Kòrá i karchi di sosten durante wikènt di 14 i 15 di ougùstùs
Repartishon di karchi di Krus Kòrá i karchi di sosten durante wikènt di 14 i 15 di ougùstùs
Geplaatst op 13 August 2021 dor di Ministerio Desaroyo Sosial, Labor i Bienestar
WILLEMSTAD – Durante e sinku dianan tras di lomba CPOST a sali repartí 5764 karchi, di kual a entregá 3893 karchi, a keda sin entregá 1871 karchi debí ku 1620 no tabata na kas, 179 a muda, 63 a resultá adrès deskonosí, 1 a fayesé, 2 persona a ninga i unu tabata dòbel.
Ministerio di Desaroyo Sosial, Labor i Bienestar ta informá ku lo repartí karchi di Krus Kòrá i karchi di sosten mañan 14 di ougùstùs i djadumingu 15 di ougùstùs a base di e siguiente sekuensia:
Repartishon di karchi ta tuma lugá na ofisina di SOAW situá den Tauber-building, Prinsenstraat #85 (na banda di Pietermaai Parking).
Entrante djamars 17 di ougùstùs lo repartí demas karchinan di kobradó di ònderstant.
Ministerio di Desaroyo Sosial, Labor i Bienestar lo perkurá pa tuma kontakto ku klientenan pa informá tokante e orario ku mester pasa pa repartishon di karchi, manteniendo na reglanan di COVID-19 ku ta na vigor.


text:
Manera nos a informa den un otro informe di detencion di e conocido “Droopy” aki ta sigui un update. Despues di cu nos a emiti un informe di su detencion un rato despues ela ser laga den libertad y como un fiel bishitante di nos pagina ela manda un comment cu su foto mustrando cu e ta liber atrobe! Pues algun minuut despues di su detencion ela ser poni mesora den libertad.
1 thought on “Droopy a recupera su libertad algun minuut despues di su detencion”
-
Ta bon nan a lagabo bay pasobra ken ta bay muha y spuit e matanan di canabis ma spanta masha hopi mes.


text:
Oranjestad – Dianan 3, 10 y 17 november 2021 team di Censo, den sesionnan respectivo di mas o menos 3 ora, a sigui e curso diAruba Certification Program (ACP) cu a wordo brinda gratuitamente door di Aruba Excellence Foundation.
E programa di certificacion aki ta consisti entre otro di conoce nos isla su historia, cultura, flora, fauna, desaroyo (economico y turistico) y e importancia cu esaki tin pa nos tur. Un di e partinanimportante di e curso tabata pa refleha riba kico a hiba nos como Arubiano na e exito den desaroyo y servicio excelente.
Nos norma y balornan y e zjeito den cual nos ta eherce esakinan, brindando servicio na nos bishitantenan, ta algo cardinal pa cu e exito aki y ta bunita pa refleha riba nan y bira consciente con importante e ta pa conserva e zjeito aki. No solamente pa nosbrinda e servicio excelente na nos bishitantenan, si no na nosmesun hendenan tambe y con orguyoso esaki por haci nos. Nosamor pa nos isla, e manera unico cu nos tin di celebra, e unioncu mester tin pa nos logra metanan, e libertad di por ta nos mesy ta autentico, nos creatividad cu ta sobresali, e carisma cu ta unico den nos hendenan, e importancia di conservanos naturalesa, y nos cultura, pa cu orguyo nos yama nos mes un bon Rubiano, ta nos zjeito pa por brinda un servicio excelente.
Na final, cada participante a haya un pin di Aruba Certified, micompromiso, y lo ricibi un certificado di A.C.P cu tin un validezdi 4 aña.
Censo kier a duna un danki grandi na Susana Romero cu a dirigie sesionnan y sra. Esther Broeksema cu a haci esaki posibel.


text:
Actualmente ta den pleno campaña como candidato pa Alcadía di e Municipio di Magangué, Candy Rasmijn-Reino. E ciudad di origen di Candy, Magangué, ta un municipio di Colombia den e Departamento Bolivar. Di acuerdo cu e projeccionnan, e ciudad tin un populacion di 198.000 habitante y tabatin e waf mas grandi di e pais, cu actualmente ta hopi deteriora pa e problemanan di corupcion politico.
Candy Reino-Quintero, Magangueleña, ta ser cataloga como e promotora di e transformacion social y economico pa e municipio di Magangué. Candy awe a sostene e ‘jornada’ nacional di protesta di e trahadornan estatal den nan lucha. E ta convenci cu educacion ta e motor cu ta promove e redencion di e ser humano y transforma e conciencia di e colectividad.
Si e eleccion pa Alcaldía di Magangué ta mayan y si presenta e siguiente candidatonan, pa cua bo ta vota?
E habitantenan di Magangue tin Candy Rasmijn-Reino como e persona, cu lo bin trece e cambio cu nan merece, pa e lugar ta prospero pa tur hende. Candy lo ta bek na Aruba otro weekend y despues prepara su maletanan pa subi avion atrobe pa Colombia. E tin un reto duro su dilanti, cu contricantenan fuerte pa e puesto di Alcalde di Magangué, sin embargo e ta halto den e encuestanan pa ta e proximo alcalde. E opinion general ta, cu a yega e momento pa un hende muher tuma e liderazgo pa hiba Magangué na e siguiente nivel di prosperidad.


text:
Durante 2019 Schadefonds a paga un total di 112.406 euro na personanan na Hulanda Karibense
For di promé di aprel 2019, víktima di delito di violensia ku a tuma lugá na Boneiru, Sint Eustatius òf Saba, ta bini na remarke pa un pago di un solo biá di Schadefonds.
Riba e ‘factsheet’ aki por mira un bista general di e sifranan di 2019: na total a entregá 53 petishon durante aña pasá, di kua 28 ya ta aprobá. Tin 22 petishon pendiente ainda i a rechasá 3 komo ku nan no tabata kumpli ku e kondishonnan. Na total a paga 112.406 euro na e 28 solisitantenan asigná, un promedio di 4.015 euro pa persona.
Ku e pago, na nòmber di sosiedat di parti di Gobièrnu, Schadefonds ta rekonosé e inhustisia ku a hasi e víktimanan. Di e manera aki, Schadefonds ta kontribuí na e rekonstrukshon di konfiansa i di hustisia pa e víktima i su famia.
Pa mas informashon tokante Schadefonds CN por mira e wèpsait www.schadefondsCN.com.


text:
DUO ta bishitá área Karibense atrobe
Den aprel Dienst Uitvoering Onderwijs (DUO) ta bishitá Boneiru, Sint Maarten, Sint Eustatius i Saba. DUO ta habri un ofisina di servisio temporal riba e islanan aki pa papia ku futuro i eks studiante. Ademas DUO ta organisá enkuentronan di informashon tambe i ta ofresé asistensia personalisá pa problema di pago na e sitionan. E bishita ta un kontinuashon di e bishita na Aruba i Kòrsou aña pasá. Pa futuro studiante riba e islanan DUO ta organisá un webinar.
Enkuentronan di informashon
E enkuentronan di informashon ta enfoká riba studiante ku ta bai studia na Hulanda i nan mayornan. Durante e enkuentronan nan ta tende tur kos tokante finansiamentu di estudio i otro asuntunan ku nan mester regla na Hulanda. Na Sint Maarten ta tuma lugá tambe un enkuentro di informashon pa eks studiante. Durante di esaki ta duna entre otro informashon tokante e posibilidatnan pa pidi un midimentu di kapasidat finansiero, pago bèk lokalmente i kiko mester hasi ora tin problema ku pago.
Ofisina di servisio temporal
Personanan por pasa na e ofisinanan di servisio temporal ku tur pregunta tokante finansiamentu di estudio hulandes i pago bèk di nan debe di estudio. Pa bishitá un ofisina di servisio no tin mester di traha sita. Eks studiante mester bin ku un prueba di identidat si. I si kier pidi redukshon di e montante mensual, mester trese tambe un resúmen di entrada. Di e manera ei DUO por yuda e grupo di enfoke mesora si esei ta posibel.
Ayudo personalisá
DUO gustosamente kier yuda evitá ku eks studiante ta hañ’é den problema finansiero. P’esei eks studiante ku un retraso den pago serka DUO ta haña un último oportunidat pa evitá ku ta pone esaki den man di un ofisina di incasso. Un parti di nan ta haña un invitashon di DUO pa bin papia ku un kolaboradó pa yega na un solushon na midí.
Informashon online na Aruba i Kòrsou
Pa futuro studiante na Aruba i Kòrsou DUO ta organisá un webinar. Esaki ta un kontinuashon di e enkuentronan di informashon ku a tene na novèmber. Si tin pregunta (eks) studiante di Aruba i Kòrsou por tuma kontakto via chat i videocall ku DUO.
Mas informashon
DUO ta di 11-21 di aprel na Boneiru, di 11-21 di aprel na Sint Maarten, 25 i 26 di aprel na Sint Eustatius i riba 28 i 29 di aprel na Saba. Mas informashon tokante e sitio i orario di apertura di e ofisinanan di servisio i orario di e enkuentronan di informashon por haña riba duo.nl/bezoekantillen.


text:
Elvira Bonafacio
2018-09-27 14:00 — Belfast, Ireland
No ta e hendenan di Irlanda so no sa (mashá) di Kòrsou. Na Kòrsou tampoko Irlanda no ta un destinashon masha popular. Na skol nos a siña ku Irlanda ta un isla den Oropa i ta forma parti di Reino Uni, pero... nos sa muchu mas ku esaki? Ban wak!
Ora bo papia di Irlanda, poko yu di Kòrsou por bisa mas ku esaki di e pais aki, pero interesante ta ku ora nan skucha ku un hende di Kòrsou ta bai Irlanda, nan ta bai buska pa sa i nan ta ripará ku no ta tur nan kontestanan tabata kompletamente korekto. Ban wak e preguntanan atrobe.
Unda Irlanda ta keda? Irlanda ta un isla ku ta keda na parti nort wèst di Oropa, pa ta mas eksakto parti wèst di Inglatera i sùit wèst di Eskosia. Irlanda ta un isla dividí den dos parti: Repúblika di Irlanda, siudat independiente ku ta forma parti di Union Europeo, i Nort Irlanda (nòmber ofisial Northern Ireland), parti di Reino Uni huntu ku Inglatera, Eskosia i Wales. Pues ora bo papia di Irlanda, si bo no spesifiká, lo pensa ku bo ta bai Repúblika di Irlanda di kua su kapital ta Dublin, siendo bo por ta referí na Nort Irlanda di kua su kapital ta Belfast. Den e kaso aki, ami ta na Nort Irlanda, pues pa sobrá di e preguntanan lo mi trata Nort Irlanda ku tin un grandura di mas o ménos 14.140 kilometer kuadrá.
Nort Irlanda tin mas o ménos 1.8 mion habitante i meskos ku otro pais na mundu nan tambe tin migrante di diferente parti di mundu. Habitantenan di Irlanda meskos ku mayoria oropeano tin koló di kueru hopi kla, aunke remarkabel si ta ku na Irlanda bo ta mira mas hende ku kabei natural koló kòrá (hòmber i muhé), kompará ku na otro parti di mundu. Pero no ta asina ku tur hende na Irlanda tin kabei kòrá, wowo blou òf bèrdè, aki tambe tin hende kabei pretu (un grupo chikí), maron i ku wowo maron, inkluso esaki ta e grupo ku ta dominá.
Kua idioma nan ta papia na Irlanda? Na Nort Irlanda e idioma ofisial ta ingles, esaki ta tambe e idioma ku mayoria di e poblashon ta papia. Banda di ingles bo tin tambe Irish (Gaeilic) i Ulster Scots dos idioma di minoria rekonosé pa gobièrnu di e isla. E idiomanan akí ta konta tambe ku sosten di Union Oropeo pa loke ta e parti kultivo i promoshon di idioma den minoria (Other Words ta zona bo konosí?).
Pa loke ta algu típiko di Irlanda, Nort Iranda tin diferente produkto pa ofresé, entre nan, nan serbes (Guiness) i Wiskey (Bushmiles) ku nan ta usa den e Irish Coffee i ku ta konosí serka nos na Kòrsou. Pero esaki no ta tur kos, Nort di Irlanda tin hopi mas pa ofresé.
Bo ta kla pa nos ban un Pub i dal un di e bibidanan menshoná, òf bo ke nos simplemente bai bebe un te segun ku nos ta sigui konosé otro?


text:
Aruba
Temblor den marduga tabata di 2.6
Den marduga di dialuna tabatin un temblor cu por a sinti na Aruba. Manera sa pasa, hopi hende a acudi na media social pa manifesta loke nan a sinti. Otro, door cu e tabata den marduga, a kere cu e tabata parti di nan soño of no a sinti nada mes.
Ora dia a habri, 24ora a haci intento pa busca informacion oficial for di e entidad encarga, cu den e caso aki ta Servicio Meteorologico. Sinembargo, e departamento no tabatin ningun informacion pa comparti. Mescos cu den oportunidadnan anterior, ta acudi e ora ey na Funvisis, cual ta autoridad Venezolano, pero nan tampoco a emiti un rapport al respecto.
Den e buskeda pa informacion a bin compronde cu Servicio Meteorologico di Aruba no ta conta cu e ekipo, ni e profesionalnan capacita pa por midi movecion sismico. Ta via via a logra haya toch un grafico di loke un mashin a registra na momento di e temblor di dialuna marduga.
Den dje por mira cu e temblor a sosode exactamente pa 3:04 di marduga ora local di Aruba. Tabata te dialuna atardi cu e Servicio Geologico Colombiano a publica un informacion tocante esaki. Den dje ta specifica cu e epicentro di e sismo ta ubica cerca di e costa di Venezuela, na punta di e Peninsula di Paraguana. E tabata na un profundidad di 65 kilometer y su magnitud tabata di 2.6 den e escala di Richter.
Mester remarca cu durante ultimo simannan, Venezuela a registra mas di un temblor, pero ningun su ta surpasa e escala 5. Expertonan di e pais bisiña ta splica cu mester tene semper na cuenta cu e pais ta keda na e rand di e plachi tectonico Sur Americano y esun di Caribe.


text: Diasabra merdia a drenta informe di cu un dama a yega su cas y a haya un persona indesea na su cas na Cantaloupestraat, mesora a dirigi un patruya na e sitio. Na yegada di e patruya a bin encontra cu un conocido di nan kende ta un familiar di e dama y e ta un persona no desea y cu tin prohibicion pa yega na e adres ey. E prohibicion cu ela haya tabata valido pa 6 luna pero e esaki a vence y e persona a probecha drenta e cas via bentana pa dal un baño. Polis a core cun’e for di e sitio y ela sigui e instruccion ey. E dama a ser informa pa bolbe busca un extension pa periodo di e prohibicion.


text:
Por medio di un carta manda na presidente di Conseho Insular, sr. Rijna, miembro di Conseho Insular, Jeanoushka Raphaela ta...Read more
KRALENDIJK, Boneiro - Aki ta sigui un resumen di algun noticia Policial di Boneiro di 7 October te cu 11 October 2016. Ladronisia...Read more
Boneiro: Den cuardo di un investigacion relaciona cu opiumwet na Boneiro a tene un razia riba un tankero yama Carabobo....Read more
Gobierno di Boneiro a emiti un boletin informativo na habitantenan, cu ta bisa cu debi na efectonan di horcan Matthew,...Read more
KRALENDIJK - Entrante 1 di òkotber 2016 Ministerio Públiko di Boneiru, Sint Eustatius i Saba, OM BES, lo soru pa su...Read more
Kralendijk Boneiro: Empleadonan di kuerpo di Bombero, Duana i di direktorado di supervishon i mantenshon di lei di gobièrnu di...Read more
Kralendijk Boneiro: Den oranan tempran di awe mainta, djaweps 22 di sèptèmber, ku asistensia di e tim di aresto di...Read more
Kralendijk Boneiro: Diaranson merdia na Boneiro tabatin movecion di autoridadnan policial y kustwacht despues cu a transporta e tres sospechosonan...Read more
Kralendijk Boneiro: Balor di produkto interno brutu (pib)a oumentá na 2014 na dos di e tres islanan di Hulanda Karibense....Read more
Kralendijk Boneiro - Siguiente mente ta sigui algun relato di Noticianan Policial di Boneiro relaciona cu algun sucedido cu Polis...Read more
Kralendijk Boneiro: Diabierna den oranan di atardi, Ministerio Públiko i KPNC a yama un konferensha di prensa pa informá tokante...Read more
Kralendijk Boneiro: Aki ta sigui informe Policial di Boneiro. Riba djárason 31 di ougùstùs un aksidente a tuma lugá riba...Read more
En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di...Read more
Willemstad Curacao: Den oranan di tempran di mainta riba djaluna 29 di ougùstùs 2016, riba òrdu di Ministerio Públiko BES,...Read more
Kralendijk Boneiro: Entretantu 15 reshèrshi di Nationale Politie a yega Boneiru for di Hulanda pa yuda den e investigashon DRUM. ...Read more
Boneiro: Riba e vuelo di KLM ku a yega Boneiru un ratu pasá, un delegashon di komo 15 reshèrshi Hulandes....Read more


text:
Diasabra den careda di 9:20 mainta Polis ta keda informa cu un hende homber a pone fin na su bida na su cas na Noord bou di un palo. Di biaha unidad ta bay na e sitio y constata cu esaki tabata e caso, e homber no tabata reacciona mas y tabata colga na su nek.
Di biaha a manda solicita tanto recherche, departamento forensico pa haci nan investigacion y dokter pa constata morto. Personal di slachtofferhulp tambe a presenta pa asina papia cu esnan cu a mira e situacion y e famia pa consolanan y wak con por yudanan den e momento dificil aki. Dokter Anthony a constata morto pa 9:47 am di R.N.Kelly naci na Aruba 2 Mei 1955. Paz na su restonan, y palabra di profundo condolencia na famia.


text:
The content originally appeared on: Diario
Dia di Mama Tera 2022: “Ban inverti den nos planeta”
ORANJESTAD—Directie Natuur en Milieu (DNM) ta trece dilanti, un biaha mas, e historia di dia di Mama Tera (Earth Day), como tambe e tema pa e aña aki, pa crea mas concientizacion rond di e tema. E plataforma earthday.org a organiza eventonan dos aña pasa den forma digital. E aña aki lo no ta uno mucho diferente. E biaha aki lo tin un combinacion di algun sesion online y “vialivestreaming” den cada pais.
DNM tambe lo tin un evento den forma di colaboracion conhuntamente cu Monumentenfonds, unda cu e edificio Uncle Louis Store ta ricibi un premio como monumento, como tambe pa su calidadnan sostenible. E tema “Ban inverti den nos planeta” riba fecha aki 22 di April “Earth Day” ta pa activa comunidad pa haci actividadnan boluntario manera un clean-up of plantamento di mata pa e bienestar di nos medio ambiente y Mama Tera.
Riba e plataforma Earthday.org por wak e live webinarnan y serienan realiza cu ta enfoca riba empoderamento di hobennan. Tambe den e plataforma aki por wak riba e mapa kico cada pais y nan organizacionnan ta haciendo riba e dia aki. Na Aruba, nos por aprecia cu algun organizacion a registra nan evento di cual DNM ta uno cu ta enfoca riba e tema di: pakico ta importante pa incorpora esfuersonansostenibel ora di renoba edificionan monumental. Riba e dia aki e edicifio den cua DNM ta ubica, actualmente, ta ricibi e premio Pieter van Vollenhoven 2022.
E edifico renoba ta uno cu cualidadnan cu ta sostenibel. Ehempelnan di esaki ta e awa procedente di e airco cu ta bay pa un tanki dedica cu su turno ta uz’e pa flush e toiletnan den e establecimento. Drain di toiletnan si ta bay via sistema di riolering pa RWZI na San Nicolas. E edificio tin solar panelnan instala riba e dak.
E sistema di luz y airco ta programa pa solamente ta activo durante ora di trabou y tin movecion.E porta y bentananan tin un otro tipo di blokeo pa solo pa calor no drenta. DNM conhuntamente cu Plastic Beach Party (PBP) a logra cu PBP a pone panelnan di plastic recicla pa proteha contra solo y tambe yuda e sistema di airco. Asina nos ta contribui tambe na e sistema di bida circular pa e material plastic.
Parti paden na DNM ta colecta tur plastic y ta uza e servicionan di PBP pa entrega esakinan pa wordo recicla. DNM ta contento cu e premio cu e edificio a logra obtene y tambe cu ta riba e dia di Mama Tera 2022 ta ricibi esaki pa asina pone enfoke riba un edificio monumental, cu cualidadnan sostenibel cu ta aporta na nos medio ambiente. Tur edificio tin nan historia y Uncle Louis Store tambe tin di dje, mescos e dia di Mama Tera conoce su origen.


text:
Komunikadonan 2017
Delegashonnan di Konsehonan Sosial Ekonómiko (SER-nan) di Kòrsou i Aruba di bishita na SER Ulanda, SER Luxemburg i otro órganonan estatal relevante
Ophetivo prinsipal ta pa interkambiá di idea kon pa reforsá nivel i kalidat di konsehonan na gobièrnunan i parlamentonan.
Kòrsou ta haña puesto di sekretario general athunto bek pa Karibe i Latino Amérika
Durante e Asamblea General di e Asosiashon Internashonal di Konsehonan Sosial Ekonómiko i Institutonan Similar (AICESIS), ku ta tumando lugá aktualmente n’e kapital di Repúblika Dominikana (Santo Domingo) i di kua Konseho Sosial Ekonómiko di Kòrsou (SER) ta miembro, SER Kòrsou a ser elegí unánimamente dor di e asamblea pa e próksimo dos añanan asumí e kargo di AICESIS-Sekretario General athunto, enkargá ku Karibe i Latino Amérika
No Results Found
The page you requested could not be found. Try refining your search, or use the navigation above to locate the post.


text:
Durante e reunion di otorgamento di tereno dialuna 5 September fraccion di MEP a presenta prueba tras di prueba cu tin speculacionnan y bendemento di tereno tumando luga. Tur e speculacionan aki ta pasando bao supervision di e King of real estate benny Sevinger. Varios prueba a wordo presenta durante e reunion aki y minister Sevinger a wordo cuestiona severamente pa su maneho descabeya manera cu su colega Otmar Oduber a describi su maneho.
Den e pruebanan cu a wordo presenta tin peticionnan cu a wordo haci, ministeriele beschikking cu a wordo firma pa Benny Sevinger, emailnan cu ta sali for di despacho di minister pa haci donacion na fundacionnan yega na Benny Sevinger y te hasta documentonan di ‘’finders fee agreement’’ pa esun cu bende e terenonan. Nos por a nota un minister Sevinger hopi nervioso y incomfortabel y e no tin argumento pa hustifica loke e ta haciendo. E issue no ta kende mag haci peticion y kende mag haya terenonan comercial, e issue ta cu un grupo di famia ta pidi terenonan comercial pa pone tur na benta y esaki ta contra ley y ta algo ilegal.
Fraccion di AVP a confirma durante e reunion aki cu tin speculacion cu tereno tumando lugar y mester pone un paro na esaki. Loke nos kier sa awo ta si fraccion di AVP ta dispuesto pa sostene un mocion presenta pa fraccion di MEP pa laga Algemene Rekenkamer haci un investigacion riba e otorgamento di terenonan comercial bao maneho di Benny Sevinger. Nos ta exigi pa un investigacion tuma luga.
Ta obvio cu un minister asina aki den un estado di derecho cu ta funciona hamas y nunca por keda minister despues di tur e pruebanan cu a wordo presenta. E pruebanan ta papia pa nan mes y inkt y papel no ta gaña. E pruebanan a confirma cu Benny Sevinger ta na altura di e fiesta di bendemento di tereno y e como minister willens en wetens ta duna cooperacion na esaki. No ta 1 caso a wordo presenta sino mas cu 5 caso caminda peticionan ta wordo haci NO pa desaroyonan comercial sino pa pone terenonan na benta. Esnan cu ta traha cu Benny Sevinger a fada di e abusonan aki caminda un famia ta enrikeciendo nan mes cu patrimonio di pueblo y ta e mesun hendenan aki ta duna nos tur pero tur documento pasobra manera e lema di AVP ta bisa, ainda falta. Nos tin suficiente prueba cu a wordo presenta y ta nos deber y obligacion como representante di pueblo pa presenta tur prueba na pueblo y laga pueblo husga Benny Sevinger.


text:
ORANJESTAD, Aruba: Diasabra ultimo Digicel a inaugura su prome Expierence Store na Tanki Leendert, unda cu clientenan a yega pa asina experiencia e servicio nobo cu nan ta ofrece. Desde 9:00 AM te cu 6:00 PM Digicel Aruba tabatin prijs special p’e dia aki.
Digicel Aruba ta orguyoso di nan tienda nobo, unda cu e clientenan por bin experiencia e servicio nobo. E servicio na Experience Store ta completamente diferente, pasobra no tin solamente e counter unda empleadonan ta warda pa atende clientenan y tin un fila pero awo e empleadonan lo ta atendiendo clientenan riba e workfloor mes. Nan lo ta canando cu un tablet pa acerca clientenan y por haci benta riba e tablet. Esaki ta algo completamente nobo cu Digicel a bin cun’e. Clientenan por cana den e tienda unda cu tin un mesa y aki nan por mira cua ta e celular nan kier cumpra y despues por haci e compra.
Den Experience Store tin e area di “Discover”. E area aki tin un play station y ora cu un mayor bay cu su yiu, e mucha por hunga na e play station mientras e ta warda riba su mayor scoge su celular. E Experience Store nobo aki di Digicel Aruba ta ofrece un experiencia diferente na tur su clientenan.
Diasabra a tuma luga apertura di e localidad nobo desde 10:00 AM pa 12 PM, unda cu e prome 50 clientenan a haya snacks y refresco. E dia aki tabatin prijs special riba e celularnan Postpaid modelo Samsung S7 y Samsung S8, celular prepaid pa un Samsung Galaxy J2 y e plan di Hybrid p’e Samsung Galaxy J2.Tabatin entretenimento e mainta aki tabata radio Massive, pero tambe e promo girls cu tabata parti un regalo di Digicel. Tambe clientenan a haya sa mas di My Digicel App cu ta brinda nan diferente opcion, manera paga online.
Marketing & Branding Manager di Digicel, Jennifer Kock a gradici e Retail Team cu a haci un trabou tremendo, unda cu nan a percura cu e tienda a keda cla na tempo, pero tambe e manager di tienda cu a haci un bon trabou esta Junella Courtar. Clientenan a sali for di Experience Store contento cu e servicio nobo aki y cu nan celular nobo. Orario di e tienda ta di dialuna pa diasabra di 9:00 AM te cu 6:00 PM.


text:
Rafael Jozefa mihó konosí komo Raffy Jozefa a kuminsá su karera di beisbòl na Aruba den Little League di U.S. Keds.
Na aña 1967 el a subi pa Beisbòl Klase AA hungando pa e ekipo di Heineken di Aruba.
Su Promé aktuashon den representashon di Antia tabata na aña 1968 na Hulanda i Italia.
Na 1979 Raffy ta logra su promé tripel korona ku BBC Royal Skorpions. Kampeon di Kòrsou i Antia.
Den e aña ei Raffy ta kibra su mes record di homerun ku 16. Den 19 temporada di beisbòl na Kòrsou Raffy a sali Lider di bateo ( 9 biaha) Lider den homerun (8 biaha) Lider den kareda empuhá (11 biaha)
Raffy a forma parti di e Selekshon di Aruba for di 1967 te ku 1969.
Di esun di Kòrsou for di 1970 te ku 1988 i pa e selekshon di Antia Raffy a hunga for di 1967 te ku 1988.
Na Aruba na aña 1970 Raffy a wòrdu Selekshoná tantu pa forma parti di Selekshon di Beisbòl komo esun di vòlibòl. Finalmente el a opta pa keda ku beisbòl.
Distinshon risibí:
_ Plaka di mérito otorgá pa FEBKO
_ Plaka di mérito otorgá pa Z-86
_ Plaka di mérito otorgá pa Radio Hoyer
_ Plaka di mérito otorgá pa BBC Sta .Rosa Indians
_ Plaka di mérito otorgá pa BBC Wild Cats
_ Plaka di mérito otorgá pa Royal Scorpions


text:
Trends
Home Trends
Pa baha peso, bo tin di baha man na sucu of vet?
Skirbi pa : Anton Marchena Mayoria aviso con pa baha peso cu ta wordo comparti di boca pa boca ta “baha man na sucu”, “hasi...
Aruba Tourism Authority ta invita Mericanonan pa bin disfruta di un ‘work vacation’ di...
E siman aki Aruba Tourism Authority (ATA) a lansa nan proyecto 'One Happy Workation'. E programa aki ta invita tur persona cu un paspoort...
Como intento pa kibra taboo decenas di persona a comparti nan storia di abuso...
Oranjestad, Aruba - Abuso sexual, violacion y acoso ta algun experiencia cu ta duna impresion di ta hopi comun den nos comunidad. E experiencianan...
Teorianan di Conspiracion: Coronavirus y e Desconoci
Coronavirus a crea un medio ambiente social ideal pa formacion y plamamento di teorianan di conspiracion. Cu esaki ta referi na e teorianan popularmente...
COVID-19: Remedi contra malaria causando mas morto y no ta mustrando ningun beneficio, esaki...
E remedi contra malaria hopi propaganda pa President Donald Trump, no ta dunando ningun resultado positivo den e lucha contra coronavirus. Den un analisis...
Fact Check: Consumiendo bebida cayente por proteha bo contra COVID-19?
E pandemia di COVID-19 a trece cune no solamente panico, pero tambe informacion o recomendacion ‘medico’ cu ta falso y cu no ta basa...
5 manera pa haci compras teniendo na cuenta distanciamento social y responsabilidad personal
Nota editorial: Aruba Native ta encarga su mes pa duna cobertura esencial di e lucha contra Coronavirus. Esaki ta nos responsabilidad periodistico pa asina...
Merca ta pidi varios pais ayudo cu equipo medico necesario pa e lucha contra...
Merca ta conta cu un total di 85,356 caso di e virus y 1,246 morto. Washington, Estados Unidos - Gobierno di Donald Trump ta pidiendo...
Instagram ta permiti bo desde awe invite friends na bo Live Video Stream
E 250 miyon usuarionan di Instagram Stories awor en adelante lo por graba live videos cu friendsnan na diferente parti di mundo, asina Facebook...
Dode Zee ( Dead Sea), frontera cu Israel, West bank y Jordania ta secando
Israel, West bank, Jordania: Dead sea of na hulandes Dode Zee, ta un di e awanan cu ta contene mas salo na mundo, 10...
12Page 1 of 2


text:
The content originally appeared on: Diario
Kier cuminsa 1 di October 2022 cu un prueba di 3 luna
ORANJESTAD (AAN): Algun luna pasa, Jacqueline Boderie (Crijojo Trappers Aruba), Zoraida Conijn – Berkel (Luna Foundation), Geraldine Toro Vera Kock (Nine Lives Aruba Foundation), Dayenne Holwerda-Munk (Sgt. Pepper’s Friends*) y Mercedes de Bruyn (United Dogs Aruba) a uni forsa pa asina crea fundacion AWAA.
Su unico proposito ta pa cuminsa un clinica di sterilisacion y castracion di baho costo pa asina asisti famianan di menos recurso pa sterilisa y castra nan pushi y cachonan.
META
E unico proposito di AWAA ta e clinica di sterilisacion y castracion di baho costo, combina cu conscientisacion y educacion di e pueblo di Aruba. Esaki nan ta kere ta e prome paso pa berdaderamente bira un “One Happy Island” pa e animalnan tambe.
MAS INFORMACION
Stimami Sterilisami pa un periodo no tabata tin fondo, e campaña anual di sterilisacion y castracion a wordo cancela y hopi animal a wordo laga riba caya durante e temporada di COVID-19. Esaki a causa un gran aumento di cantidad di pushi y cacho.
Un cacho tefi, ora e no ta sterilisa, por procrea cu su descendencia, un cantidad di 67000 cacho den 6 aña. Un pushi muhe, ora e no ta sterilisa por procrea cu su descendencia, un cantidad di 11.7 million pushi den 9 aña.
STOP PROCREACION
E cantidad di informe cu ta haya y e gritonan di ayudo, ta alarmante. Tur e lugarnan cu ta rescata, shelter of hendenan cu ta cria animalnan, ta yen cu pushi y cacho.
Mester actua urgentemente pa stop procreacion. Pa logra esaki, mester sterilisa un cantidad grandi di animalnan pa nos por logra un rebaho den e numbernan.
E obhetivo ta pa cuminsa 1 di October 2022 cu un prueba di 3 luna, cu un meta pa opera entre 1000 pa 1250 animal. Nan meta anual pa 2023 ta pa opera entre 6250 pa 9000 cacho y pushi.
SPONSORNAN
Tin reunionnan andando entre otro cu diferente sponsor, cu gobierno y companianan priva.
Tin e grato placer di anuncia nan prome 3 sponsornan Super Food Plaza Cares Program, Purina and ASD Aruba.
CON ABO POR TA PARTI DI E CAMBIO?
BIRA UN VOLUNTARIO, UN SPONSOR OF UN DONANTE
Abo kier ta parti di un ekipo cu lo bay haci un diferencia den e bida di por lo menos 6000 animal pa aña? Uni cu nos, tin hopi manera pa yuda e animalnan pa nan por tin un miho bida.
Mester di voluntario medico, voluntario administrativo, voluntario pa “Word Press” y tur voluntario cu kier haci un cambio.
Bo ta un compania local cu kier yuda? Tuma contacto cu AWAA! Tambe tin necesidad pa un laptop, printer y otro articulonan. Bo ta un compania cu ta suministra articulonan medico y tin algun cu ta bieu of a vence? Por fabor tuma contacto cu AWAA.
Bo ta un veterinario cu por traha cu volumen halto, of un tecnico of asistent di veterinario cu kier yuda? Un distribuidor? Bo kier yuda sponsor un apartamento of hotel pa e veterinarionan cu ta bin voluntariamente den Q4 2022 y Q1 2023? Tuma contacto cu AWAA, pa medio di nan email This email address is being protected from spambots. You need JavaScript enabled to view it.


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 9: Hesus, e Sakrifisio Perfekto
Hesus Su Sakrifisio Perfekto
Lesa pa e siman aki:
Heb. 9:15, , Gen. 15:6-21, , Jer. 34:8-22, , Efe. 3:14-19, , Heb.7:27, , Heb. 10:10, , Heb. 9:22-28.
TEKSTO PRINSIPAL:
"Pasobra pa medio di un òfrenda so El a hasi perfekto pa semper esnan ku ta wòrdu santifiká" (Hebreo 10:14, Beibel Santu).
djamars, 22-02-2022
Lesa Hebreo 7:27 i Hebreo 10:10. Kon Hesus Su sakrifisio ta wòrdu deskribí den e porshónnan akí?
E saserdotenan levítiko-ku tabata "eksistí na kantidatnan mas grandi, pasobra dor di morto nan tabata wòrdu strobá di kontinuá" (Heb. 7:23, , Beibel Santu)-ta wòrdu poní den kontraste ku Hesus, Kende ta biba pa semper i tin un saserdosio eterno (Heb. 7:24, 25). Saserdotenan levítiko tabata òfresé regalonan i sakrifisionan "tur dia"(Heb. 7:27) i "aña aden aña afó"(Heb. 9:25) "kualnan no por hasi e adoradó perfekto den su konsenshi" (Heb. 9:9, , Beibel Santu; Heb. 10:1-4).
Sinembargo, Hesus a òfresé Su mes " un biaha pa semper" un "òfrenda so" (Heb. 10:10, 12-14, , Beibel Santu) ku ta limpia nos konsenshi (Heb. 9:14, , Heb. 10:1-10) i ta kita piká (Heb. 9:26). Hesus Su sakrifisio ta superior na e sakrifisio di animalnan pasobra Hesus tabata e Yu di Dios (Heb. 7:26-28), Kende a kumpli ku Dios Su boluntat perfektamente (Heb. 10:5--10 ).
E de skripshon di e sakrifisio di Hesus bisándo ku el a tuma lugá " un biaha pa semper" tin varios implikashonnan importante.
Na promé lugá, Hesus Su sakrifisio ta perfektamente efektivo i nunka niun otro lo por surpasá esaki. E sakrifisionan di e saserdotenan levítiko tabata wòrdu ripití pasobra nan no tabata efektivo; di otro manera "nan lo no a stòp di wòrdu òfresí? Pasobra e adoradónan, unabes ku nan a wòrdu purifiká, lo no tabata konsiente di piká mas?"(Heb. 10:2, , Beibel Santu).
Na di dos lugá, tur e diferente tipo di sakrifisionan di e Tèstamènt Bieu a haña nan kumplimentu na e krus. Pues, Hesus no solamente ta limpia nos for di piká (Heb.9:14), pero tambe E ta proveé santifikashon (Heb. 10:10-14) kitando piká for di nos bida (Heb. 9:26). Promé ku e saserdotenan tabata por a aserká Dios den e santuario i ministrá na fabor di e otro sernan humano, nan mester a wòrdu limpiá i santifiká, òf konsagrá (Leviticus 8, 9). Hesus Su sakrifisio ta limpia nos i konsagrá nos (Heb. 10:10-14) pues pa nos por aserká Dios ku konfiansa (Heb. 10:19-23) i sirbiE manera "un saserdosio real" (Heb. 9:14, 1 Ped. 2:9).
Finalmente, Hesus Su sakrifisio ta proveé nutrishon tambe pa nos bida spiritual. E ta proveé un ehèmpel ku nos mester opservá i sigui. Pues, Hebreo ta invitá nos pa fiha nos bista riba Hesus, spesialmente e eventonan di e krus, i sigui Su guia (Heb. 12:1-4, , Heb. 13:12,13).
E krus ta e base pa tur e benefisionan ku Dios ta pone riba nos. E ta proveé purifikashon for di piká, santifikashon pa sirbi, i nutrishon pa krese. Kon nos por eksperensiá loke nos a haña den Kristu di un forma mihó?
104


text:
Pa por a prepara e ceremonia di Inauguracion di Nos Himno y Bandera, a instala un comision cu a haya e nomber Comision Himno y Bandera. E comision mester a prepara y coordina henter e evento aki cu a tuma luga den Wilhelmina Stadion, awe Guillermo Prospero Trinidad. E comision a sa di cumpli cu nan tarea y pone un base con pa traha y desde e tempo ey, e comision aki tabata encarga pa organisa e celebracion di dianan nacional, ‘Dia di Himno y Bandera’ y despues tambe ‘Dia di Betico’. Miembronan cu a bini despues den e comision tambe a cumpli cu nan tarea y hopi tambe ta e boluntarionan cu a yuda den e trabaonan cu mester a wordo haci tur e añan cu a pasa.
E prome comision encarga cu organisa e evento pa inaugura nos Himno y Bandera a wordo reconoci, den un evento cu asistencia masha limita pa motibo di e pandemia, pa Minister Xiomara Maduro di Cultura den un ceremonia special na ocasion di e 45 aniversario di nos Himno y Bandera. Minister Maduro tambe ta recorda tur miembro cu no tey mas cu nos y ta gradici nan y nan famia pa nan aporte y contribucion. Igualmente e mandatario ta contento di por a conta cu presencia di sr. Juan ‘Epi’ Wever cu a fungi como secretario di e comision, sra. Maybeline Arends-Croes cu te dia di awe ta miembro honorario di e Comision Celebracion Dianan Nacional, sra. Alice van Romondt y sr. Tai Kim R. (Atan) Lee, kendenan tambe a forma parti di e comision aki. Reconociendo e prome miembronan cu ainda ta cu nos, di e forma aki tambe ta reconoce e trabao haci pa tur esnan cu durante 45 AŇA a forma parti di e comision aki. Minister Xiomara Maduro durante e acto special aki a yama danki na cada uno pa nan gran aporte y dedicacion desde un principio cu nan a haya e tarea pa por prepara e celebracion di inauguracion di nos Himno y Bandera.


text:
Oranjestad – Durante un conferencia di prensa, cu a tuma luga diamars mainta na Cas di Cultura, a keda anuncia un evento organisa door di Stichting Schouwburg (Cas di Cultura) y Muse Theater.
Durante e conferencia di prensa nan a informa, cu e show lo tuma luga for 1 di November te cu 5 di November. Segun e directora di Cas di Cultura, señora Vicky Arends a duna di conoce, cu esaki lo ta pa prome biaha cu un Show di Broadway lo tuma lugar na Aruba. E show di Broadway titula “Rent”, lo ta sigur un show hopi interesante y cu sigur ta bale la pena pa amantenan di arte presencia.
Marla Passchier, kende tambe tabata presente durante e conferencia, a bisa cu mas di 2000 studiante lo presencia e show di Broadway aki, ya cu e ta contene temanan hopi importante pa educacion di nos hobennan.
E show di Broadway titula ” Rent”, ta un obra Musical di Rock di Jonathan Larson’s for di aña 1996, cu a bira hopi conoci. E show aki tabata sold out na Edinburgh Fringe Festival y awo pa prome biaha na Aruba.


text:
Kralendijk – Debí na un kiebro den matadero no por mata bestia den e próksimo simannan. Nan a hòrta e pistol di impakto ku kua nan ta ferdof e bestianan. Pa e motibu akí no ta posibel pa mata bestia na e manera korekto. Departamento Veterinario ta pidi bo komprenshon pa esaki.
Departamento Veterinario ta hasi un yamada na outor(nan) di e kiebro pa no keda ku e pistol di impakto i tres’é bèk. Ta prohibí pa tin e pistol di impakto den bo poder i esaki ta un violashon di Lei di Arma BES – Vuurwapenwet BES.
E kiebro a tuma lugá den e mardugá di 10 pa 11 di ougùstùs. E ladronnan a kousa un desaster den e edifisio. Departamento Veterinario ta hasi tur loke ta na su alkanse pa solushoná e problema mas rápido posibel. Esaki lo tuma sigur 2 pa 3 siman di tempu.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Tokante BES(t) 4 kids
BES(t) 4 kids ke ofresé akohida di mucha i akohida despues di skol di bon kalidat, seif i aksesibel pa tur mucha na Hulanda Karibense. BES(t) 4 kids ta un kolaborashon entre e Entidatnan Públiko Boneiru, Sint Eustatius i Saba i e Ministerionan di SZW, OCW, VWS i BZK. E meta ta fortifikashon di tur akohida pa mucha i akohida despues di skol na Hulanda Karibense. E enfoke ta riba e kreashon di un ambiente seif i kariñoso pa mucha ku ta aksesibel pa tur mayor. Di moda ku kada mucha tin e chèns pa desaroyá su mes plenamente.
E sosionan di BES(t) 4 kids ta skohe pa koperashon i un aserkamentu komun. E Entidatnan Públiko ta desaroyá nan plannan den konsulta ku interesadonan lokal. Gobièrnu Sentral ta sostené e islanan ku medionan finansiero i ekspertisio den elaborashon di e plannan.
Den e periodo di 2019 te ku 2023 ta traha den fase riba e siguiente metanan:


text:
Category: ECONOMIA
Consumer Price Index (CPI) for May 2022
02 CPI Press Release May 2022 Papiamento 01 CPI Press Release May 2022 English
Oficina Central di Estadistica ta presenta e resultadonan principal di e cifranan di importacion y exportacion, prome kwartaal 2022.
Importacion total Importacion total, den peso, a registra un subida di 60.6% den e prome kwartaal di 2022 (158.9 mln. kg) compara cu e mesun periodo den 2021 (99.0 mln….
Comunicado di prensa Algemene Rekenkamer d.d. 5 mei 2022: publicacion rapport ayudo di emergencia FASE
Ayudo di emergencia FASE tabata accesibel, pero ta constata varios deficiencia Algemene Rekenkamer a publica su rapport tocante e ayudo di emergencia FASE. E pago di emergencia FASE…
Minister Geoffrey Wever ta lansa “YES! San Nicolas 2022”
Ministerio di Asuntonan Economico, Comunicacion y Desaroyo Sostenibel, hunto cu Gobierno di Aruba ta lansa e “Young Entrepreneur Summit San Nicolas 2022”. E prome dia di YES! Summit ta tuma…
Consumer Price Index (CPI) for March 2022.
02 CPI Press Release March 2022 Papiamento 01 CPI Press Release March 2022 English
Prome Minister Evelyn Wever-Croes: Awo cu negosacionnan a wordo conclui riba nivel di Gobiernonan LEYNAN DI CONSENSO RAFT Y COHO TA NA PARLAMENTONAN
Durante Conferencia di Prensa di Gobierno di Aruba dialuna mainta, Prome Minister Evelyn Wever-Croes a elabora riba e leynan di consenso pa Aruba, Rijkswet Aruba Financiel Toezicht. (RAFT) y…
Minister Maduro ta informa: Presupuesto 2022 a wordo publica y awor ta bay pa CAFT duna su opinion oficial
ORANJESTAD – Recientemente Parlamento di Aruba a aproba Presupuesto 2022 y esaki a keda firma pa Gobernador y despues e ley a keda publica dia 20 di april den…
Minister Maduro a topa cu otro mandatarionan di Reino Hulandes cu ta atende IMF Spring Meetings na Washington
ORANJESTAD – E siman aki Minister Maduro di Finansa ta atende e IMF Spring Meetings na Washington y den cuadro di e reunionnan a topa tambe otro mandatarionan di Reino…
Minister Geoffrey Wever ta duna speech tocante Aruba Fair Trade Authority na evento di Rotary Club Aruba
Recientemente Minister di Asuntonan Economico, Comunicacion y Desaroyo Sostenibel, mr. Geoffrey Wever, a wordo invita door di Rotary Club Aruba pa duna un speech riba locual implementacion di Aruba…


text:
Compensacion pa bay scol
-
Ayudo financiero pa bay scol
Gobierno di Aruba ta duna un ayudo financiero extra na e mayornan cu ta haya bijstand y cu tin yiu(nan) of yiu(nan) di criansa cu ta bayendo scol. Esaki ta pa yuda cubri gasto manera paña, sapato, articulo pa scol etc. E areglo aki ta conta tanto pa alumno di Scol Preparatorio (Kleuterschool) como alumno cu ta bishita scol regular durante dia (volledig dagonderwijs). Condicion ta cu e yiu(nan) mester ta bibando cerca e mayornan concerni y tambe mester ta ricibiendo bijstand.
-
Subsidio pa transporte di bus y/of buki/GRM
Subsidio pa transporte di bus y/of buki/GRM
Na e Seccion di Facilidad di Estudio y Guia na Departamento di Enseñansa por haya formulario pa haci peticion pa haya e subsidionan aki.


text:
EAGLE BEACH, Aruba – September 12, 2021 – Globalmente hendenan a cuminsa biaha atrobe y e miembronan di e prestigioso Travel + Leisure a declara Bucuti & Tara Beach Resort como un di e mihor experiencianan di biahe den Caribe. Anuncia 8 di September, Bucuti & Tara a sali riba e lista di Travel + Leisure’s 2021 Top 25 Resort Hotels in the Caribbean, Bermuda, and the Bahamas.
Bucuti & Tara ta e unico hotel na Aruba cu a ricibi e honor aki. Nos propio Aruba tambe a wordo nombra como e No. 3 riba e lista di The Top 25 Islands in the Caribbean, Bermuda, and the Bahamas y No. 18 den The Top 25 Islands in the World.
E premionan anual di World’s Best Awards ta celebra e miho islanan, hotelnan y aerolineanan y ta wordo nombra door di e lesadornan di Travel + Leisure. E participantenan por a vota na comienso di aña y nan por a vota pa e luganan cu nan a bishita den e ultimo 3 aña, tanto como prome cu e pandemia como durante.
Travel + Leisure a reconoce e efectonan drastico cu COVID-19 tawata tin riba e industria di biahe, y a agradeci su miembronan pa a cuminsa biaha atrobe, mientras animando otro nan pa cuminsa explora mundo atrobe. E medio a comparti “un excelente hotel ainda por pone un sonrisa riba bo cara, vooral ora tur cos rond dibo ta sinti caotico.”
E ganadornan den Caribe a wordo nomina door di votadornan pa nan prioridad pa privacidad y dunando fabor na hotelnan mas chikito, cu hopi espacio of completamenta aisla. Bucuti & Tara semper a ofrece su huespednan hopi espacio, privacidad y trankilidad como un adults-only resort. E pandemia a crea un oportunidad pa e resort eleva su concepto di social distance door di ofrece hopi espacio liber den un ambiente sumamente romantico. E protocolnan hi-tech y grado hospitalario contra COVID-19, a wordo alaba door di e resort su huespednan pa a duna nan e oportunidad pa pasa un vakantie trankilo y memorabel.
“Nos ta sinti honra y agradecido un biaha mas na e Travel + Leisure magazine y na tur e votadornan cu a selecciona Bucuti & Tara como ganador di 2021 World’s Best Award,” Ewald Biemans, doño/CEO di Bucuti & Tara Beach Resort ta conta. “E vakantie di mas saludabel, seguro y romantico ta wordo haya kinan na Bucuti & Tara y na nos dushi isla natal y ganador di Travel + Leisure winner, Aruba!”
Travel + Leisure’s World’s Best Awards por wordo mira den nan revista di Oktober.
E ultimo noticianan
E premionan di Travel + Leisure ta forma parti di un serie di premionan duna na Bucuti & Tara durante e ultimo aña. Na principio di zomer, Tripadvisor a nombra Elements (e restaurant di e resort) como No. 2 Top Places for Date Night na Mundo. Wine Spectator, e autoridad di mas grandi di biña na mundo, tambe a honra Elements pa e di tres aña consecutivo cu su Award of Excellence.
Pa mas informacion, bishita Bucuti.com.
Mas Informacion Tocante Bucuti & Tara
Declara como e prome CarbonNeutral®/net zero hotel den Caribe na Augustus 2018, Bucuti & Tara Beach Resort ta un di e Top 10 Hotelnan pa Romantismo na Mundo (pa di 3 aña consecutivo), No. 1 Hotel den Caribe, No. 1 Hotel pa Romantismo den Caribe (pa 6 aña consecutivo) y No. 3 Hotel pa Servicio den Caribe. Aruba su principal boutique resort pa adulto so, ta wordo dirigi door di e hotelero y ambientalista renombra, Ewald Biemans, nombra door di Caribbean Journal como e 2017 Caribbean Hotelier of the Year. E resort ta situa alrededor di e santo blanco di Eagle Beach, locual ta e hogar pa tortuganan marino protehi y a nombra como un di e “Dream Beaches of the World.”
Bucuti, awo conoci como e Experiencia di Biahe di Mas Seguro y Saludabel danki na su protocolnan di seguridad hospitalario contra COVID 19 y Aruba su Health & Happiness Code seal, tin 104 guestrooms, suites and penthouses. E ta ofrece sunloungers y sombra pa cada huesped; infinity pool di awa fresco; spa; WiFi; y un iPad cu Skype complimentario pa uzo diario. Cuminda saludabel y premia por wordo disfruta na Elements (dilanti lama), Tara Lounge of cu private beach dining. Reserva exclusivamente pa su huespednan, e recientemente renoba SandBar ta ofrece cocktails di calidad halto y live-music hunto cu Caribe su prome Healthy Hour. E resort ta TAG Approved® como un LGBTQ-friendly hotel. Bucuti, un leader mundial pa turismo sostenibel, tin e proximo eco-certificacionnan: LEED Gold, Green Globe Platinum y Travelife Gold y a wordo nombra e Resort di Mas Sostenibel na Mundo na 2016 door di Green Globe.


text:
Sosten di likides tawata un tema di prioridad den e reunion
Hunto cu Premier di Hulanda, Mark Rutte, Prome Minister Evelyn Wever-Croes ta na New York pa atende e AsambleaGeneral di Nacionnan Uni, UNGA 2021.
E prome reunion di Premier Wever-croes tawata cu Premier Mark Rutte
na Vertegenwoordigincondig di Reino Hulandes na New York. Den e reunion aki a toca varios tema, entre otro a elabora ribae gobierno nobo na Aruba, di e coalicion y con e reparticion a bay y e trabounan cu a tuma luga den cuadro di e screening .
“Premier Rutte a felicita mi tambe cu e gobierno nobo y deseami hopi exito”, Prome Minister a expresa.
E Premiernan a hiba conbersacion amplio tambe riba e situacion di Covid. Premier Rutte tawata hopi interesa pa sacon Aruba ta manehando e situacion. Prome Minister a comparti e bon noticianan cu Aruba ta dominando e ola aki y di e variante Delta tambe. Tambe nos a menciona e maneranancon Hulanda por yuda Aruba den esaki.
Un otro tema cu a wordo treci dilanti ta e tema di sosten di likides y e reunion di Conseho di Minister di Reino cu a tumaluga diabierna mainta y e condicionnan pa cu esaki. PromeMinister a duna di conoce cu aki e Premiernan a yega na ciertopalabracionnan tambe pa sigui bay padilanti.
“Con cu bay bin, Aruba ta keda depende di e sosten di Hulanda den esaki tambe”.
Prome Minister a duna di conoce cu varios otro tema cu tawata riba agenda a wordo trata. Esakinan ta temanan cu e Premiernan ta atendiendo hunto durante e Asamblea na New York entre nan e reunionnan cu Secretario General di Nacionan Uni y tambe e reunion di Asamblea General mes.


text:
Gradicimento / Invitacion
Na nomber di famia Ras y Henriquez, rumannan, subrina(o)nan I demas famia, nos kier manda palabranan di danki na tur cu di un of otro manera a duna nan muestra di cariño I sosten durante fayecimento , tambe un danki na Cancer Founds pa sosten di Entiero di nos defunto stima:
Efraim Roque Ras
Mihor conoci como ‘Frain’
09 oktober 1939* – †28 mei 2022
Alabes kier a invita pa un sacrificio di misa cu lo tuma lugar :
Na Sagrado Curason Savaneta Diahuebs 09 Juni ‘22 pa 7 or anochi.


text:
Salmo 27:4
Un kos so mi a roga Señor, esei so mi ta anhela, cu mi por biba den cas di Señor tur dia di mi bida. Pa mi por contempla splendor di Señor i bishita su Tempel.
Cu inmenso tristesa na nos curason, pero conforme cu boluntad di Dios nos ta anuncia fayecimento di:
Sra. Luisa Muller-Maduro
Viuda di †Eddy Muller
☼25-08-1931 – † 08-06-2022
Na nomber di su:
Rumannan:
Marie Croes
Emilio & Ana Maduro
Linda de Castro
Betty & Francisco Tromp
Yvonne Maduro
Glenda Maduro
Tanta: Dolorita Ras
Tur su sobrino- & sobrinanan, primo- & primanan
Ta invita pa acto di despedida diaranzon 15 di di Juni 2022 di 9or pa 11or di mainta na Aurora Funeral Home, sigui pa cremacion cu lo wordo teni den seno familiar.
Un danki special ta bay na personal di Huize Maristella, seccion Aloe.


text:
Rotaract Club of Aruba ta presenta YOU Inc. Seminar 2019, cu ta celebrando su prome lustro. E meta di YOU Inc. Seminar ta aliña cu Rotaract Club of Aruba su meta pa promove desaroyo profesional y personal di e comunidad di Aruba. Riba e dia aki nan lo kier duna e participantenan di e seminario “tips and tricks” pa por uza como tools den nan profesion y bida personal.
E topiconan cu a selecta e aña aki ta basa riba e retonan cu nos ta wak den e arena profesional riba nos isla. Door di e evaluacion aki a dicidi di busca oradornan cu por elabora extensivamente riba e temanan aki, cu nan trayectoria y experiencia. E aña aki e tema di e seminario ta “Navigating Success”, navegando exito. E topiconan cu lo trece dilanti ta: “Leadership Vitality”, “Performing under pressure”, “Science of Emotional Intelligence” y “Change”, specialmente con pa enfrenta cambio den bo area laboral y cu cambio tin un impacto manehabel via bo empleado- y of coleganan, enbes cu esaki tin di haber cu tecnologia.
E orador internacional invita pa e seminario aki ta Sara J. Ross. E lo duna ‘keynote speeches’ over di e topiconan aki. Sara Ross ta formalmente e Vice-President y lider global di innovacion y sondeo na e instituto pa salubridad I, e potencial humano (IHHP). Sara tin un Master of Science (MSc.) Graduate Degree, ta un amante di koffie y un “meditation rookie”. E ta conoci pa ta un keynote speaker, vitality strategist y leadership coach.
E prome panelista, cu ta di nos hermana isla Curaçao, ta Earl W. Balborda. E ta Co-fundador y CEO di Eunoia Institute. E ta certifica como senior professional in human resources management (SPHR) by the Human Resource Certification institute. Earl lo elabora/discuti tocante di e topico di inteligencia emocional.
Di dos panelista, ta orador local den persona di Jo-Anne Arends. E ta Air Service Development Manager na Queen Beatrix International Airport for di aña 2011. Jo-Anne lo intercambia pensamento riba ‘change management’, innovacion y ‘performing under pressure’.
E di tres y ultimo panelista cu tambe ta un local den persona di Christel Croes. E ta e Training Manager na SETAR N.V. Aruba desde februari 2004. Christel lo duna informacion crucial pa companianan y ‘young professionals’ con pa focus riba e innovacion humano.
E moderador di e panelistanan ta Kareline van der Linden. E ta un Business Strategy Researcher trahando den e area di turismo. Na aña 2015 Kareline a cuminsa cu e YOU Inc. seminar y recien a lansa hunto cu Darice Solognier e podcast show radial Career IQ.
YOU Inc. Seminar 2019 lo tuma lugar dia 25 di mei den Hyatt Regency Resort & Casino ballroom for di 9or di mainta pa 2or y mei di merdia. Registracion ta cuminsa 8or y mei di mainta. Lunch ta inclui. Rotaract Club of Aruba kier a encurashabo pa inverti den bo mes, y bin amplia bo conocemento y tin un diasabra diferente cu usual, cu lo agrega balor na bo desaroyo.


text:
Siman pasa nos a reuni cu tres organisacion cu tin un tarea primordial riba tereno di cuido pa loke ta adiccion y salud mental.Tur tres organisacion a indica cu ta importante pa colabora mas cu otro y nan ta dispuesto pa haci esaki tambe. E intencion aki mester culmina pronto den un protocol firma.
E meta principal ta pa haci cuido pa loke ta adiccion y salud mental mas acesibel.
Banda di esaki a wordo treci pa dilanti cu ta necesario pa organisacionnan activo riba e veld social wordo empodera. Mas mihor e cadena social funciona, menos problema psycho-social lo tin.
E cuido ambulante tambe mester keda haya su atencion. Pa logra esaki tin aworaki un fact-team y un fact-team pa hoben. Ambos team ta consisti di e specialistanan y expertonan pa brinda e cuido ambulante. Banda di esaki e intencion ta pa a corto plaso fortifica e prome linea di cuido. Asina lo kier haci cuido pa loke ta salud mental acesibel serca e dokter di cas.
Tur tres stakeholder ta di acuerdo cu mester percura pa e diferente tipo di cuido, esta esun general y esun specialisa, “sluit aan” mas mihor riba otro. Esaki por logra atraves di un protocol di coperacion pero tambe door di ubica e diferente instancianan bou di un dak. Y e ultimo tambe ta un plan cu tin riba mesa y cu pronto lo bay den ehecucion.
Mirando e necesidad y urgencia pa haci e cuido aki mas acesibel Ministerio di Husticia y Asuntonan Social a apunta un persona cu ta dedica solamente na e topico aki. Atraves di reunionnan semanal cu e veld lo trata na yega na un protocol prome cu fin di aña, pa asina trata na trece cambio den e situacion actual. Nos ta mira atras riba reunionnan fructifero caminda tur organisacion a indica di tin e deseo di sincronisa e procesonan y traha mas di serca cu otro. Esaki cu e meta final pa brinda mihor cuido di salud mental.


text:
ORANJESTAD – Gobierno di Aruba ta recomenda tur esnan riba 60 aña pa bay busca e di dos booster, y esnan riba 18 aña ta wordo recomenda pa bay busca e prome booster. Haciendo esaki lo percura pa sigui proteha contra e virus.
Durante di Conferencia di Prensa di Gobierno di Aruba, Prome Minister Wever – Croes a presenta e cifranan di vacunacion. “Ta importante pa menciona cu te na e momentonan aki vacunacion ta e medio mas efectivo cu tin pa combati e efectonan di covid,” Prome Minister a bisa.
Pa loke ta e prome y di dos vacuna, casi 80% di esnan mayor di edad na Aruba ta vacuna. Sinembargo pa loke ta e di tres shot (e prome booster shot), solamente 54% di esnan riba 60 aña a busca e booster shot, ciendo cu e prome, tin 90% di esnan riba edad di 60 cu a tume. E grupo riba 60 aña tambe ta bin na remarca pa haya e di dos booster shot, pero lamentablemente e ta solamente 8% di esnan riba 60 aña a busca e booster shot. Pa esnan riba 18 aña, e porcentahe cu a busca e prome booster shot ta apenas 36%, pues akinan ta caminda cu ta mira cu tin espacio pa mehora y proteha nos mes.
Esnan cu ta puntra con ta haci pa vacuna, Prome Minister Wever – Croes a splica cu na e momentonan aki debi na e interes abou cu tin na Aruba pa vacunacion, e unidad mobiel no ta disponibel riba caya. Pero, por pasa libremente na DVG durante e oranan di trabou entre 8or pa 12or y tambe entre 1or pa 4or pa tuma e vacuna. No mester haci cita, pero pa cualkier informacion por yama 2800101.
Premier Wever – Croes a expresa cu ta importante pa comunidad ta consciente cu e riesgo pa wordo contagia cu Covid ta aumenta awor cu e cantidad di casonan ta aumentando. Pesey ta necesario pa pueblo vacuna. “Hunto nos ta aumenta e grado di proteccion cu nos mester pa evita cu ta haya y/of sigui plama Covid.”


text:
Dios mes a inspira Shamiro Anita pa interpreta musica gospel. El a acepta Hesucristo como su Señor y Salbador na 2008, cual tabata net durante e temporada di Curastars. Anto for di e momento ey, te awe, e ta sinti e yamada di Dios pa inspira y encurasha otro pa medio di musica. Shamiro tabata canta for di chikito, pero su carera musical a inicia na 2007, ora el a canta pa prome biaha en bibo na 45 cumpleaño di su kerida mama.
El a laga tur invitado impresiona y for di eynan, a encurash’e pa considera un carera den musica. Hopi hende a bisa Shamiro pa e traha su mes musica, pero a tum’e 1 aña pa traha su prome cantica, cu tabata ‘Move Tur Montaña’. For di eynan a sigui produci varios cantica, album, videoclip, y e conciertonan grandi, y cu recorido na varios parti di mundo. Aworaki e focus di nan ministerio ta di un vision mas internacional.
Apart di musica Shamiro Anita ta un profesional den e area di Entrepreneurship y tin varios negoshi. E tin un Bachelor den Business Administration y un Masters den Business Management. Maske cu esey por zona un tiki straño, paso hopi biaha eseynan ta parce dos diferente mundo. Pero e ta considera su mes tambe un empresario di curason. Lesa e entrevista completo di Shamiro Anita den FOCUS Digital di mei, cu ta acesibel via Apple Store of Android Google Play Store, cu por download e aplicacion riba un smartphone of tablet.


text:
Avion di Aruba Airlines for di Corsou a declara emergencia ora cu nan a ripara cu e landing gear banda drechi no a baha drechi. Net nan tabata bahando. Polis a cera L.G. Smith Boulevard, e crusada banda di Pricesmart, e rotonde di aeropuerto, esta e cruzadanan cu ta cera como custumber pa precaucion a cera caminda pa trafico.
Por lo menos tres di truck di brandweer a presenta como brandweer a bin na post Oscar na aeropuerto situa na Sabana Berde.
E piloto a dicidi di haci algun low pass, despues e avion a baha sin ningun problema. Aparentemente ta sistema hidraulico lo a causa e alarma aki. Medidanan di siguridad di aeropuerto, brandweer, polis, ambulance a kick in e ora pa cualkier inconveniente, pero no tabata tin nada extraordinario.
Los di e declaracion di emergencia. Polis a habri caminda bek algo prome cu 6’or y mey di atardi.
Ta trata aki di un dash 8 cu tabata tin un total di 48 persona abordo, mas 3 miembro di tripulacion.
Afortunadamente tur cos a sali bon den e emergencia aki.
Airport a bay riba un stand-by pa un alarma ora un avion a bay baha!
Avion di Aruba Airlines for di Corsou a declara emergencia ora cu nan a ripara cu e landing gear banda drechi no a baha drechi. Net nan tabata bahando. Polis a cera L.G. Smith Boulevard, e crusada banda di Pricesmart, e rotonde di aeropuerto, esta e cruzadanan cu ta cera como custumber pa precaucion a cera caminda pa trafico.


text: Dialuna 10 di Januari 2022 ta di 100 dia di Gobernacion, 100 dia den Parlamento y netamente riba e fecha aki Heintje Ras ta cumpli 100 dia cu su lucha, su hazaña, su meta. Aunke cu mundialmente nos ta bibando den temponan insigur, cu hopi retonan economico, social, y di salud, Heintje Ras no a laga esakinan descurash’e en lo absoluto. Heintje hunto cu su ekipo ta haciendo un esfuerso increibel pa asina logra e mega museo di antaño pa nos pais cu e meta pa preserva nos historia, nos cultura, nos herencia. Ademas di esaki, Heintje Ras ta pone Aruba riba mapa mundial drentado Guiness Book of World Records. Parlamentario Molina ta termina bisando cu kier encurasha tur persona na Aruba pa ban aporta na e hazaña di Heintje Ras! Solamente hunto nos por logra preserva locual ta di nos.


text:
Willemstad Curacao: Djadumingu 8 di mei 2022 alrededor di 05.56’or, Sentral di Polis a risibí informashon di un kaso di tiramentu ku a tuma lugá na un kas den Kaya Pachi Jan Bakhuis i kaminda un persona a keda seriamente heridá.
Djis un ratu despues Sentral a risibí informashon ku e víktima di e tiramentu ei a yega Sala di Emergensia den un vehíkulo partikular.
Prome Live Direct Media Curacao:
For di investigashon preliminar a sali na kla ku un pareha di nashonalidat Hamaikino tabatin un pleitu basta fuerte ku otro.
Durante di e pleitu aki, kaminda e hòmber lo a agredí e dama, un otro persona lo a lòs tirunan dirgí riba e hòmber ku a alkans’é mortalmente.
Despues di esaki esun ku a lòs e tirunan fatal, a kore bai for di e sítio.
E pareha aki mes a kore yega hospital den nan propio outo pa risibí tratamentu médiko. Alrededor di 06.35 dòkter a konstatá morto di e hòmber Duwayne O. Douglas, nase na Jamaica dia 12 di ougustus 1976.
Investigashon den e kaso aki ta kontinuá i ta supliká testigunan ku tin informashon di loke ku a sosodé na e kas aki na Kaya Pachi Jan Bakhuis, pa drenta den kontakto ku polis na 917 òf 108.
Detencion a cay:
Relashoná ku e kaso di asesinato ku a tuma lugá djadumingu dia 8 di mei 2022 den oranan di mainta, polis a hasi un detenshon.
Djadumingu 8 di mei 2022 alrededor di 16.40’or, riba insistensia di e personal di reshèrshi ku ta investigando e kaso, e hòmber sospechoso D.D.N. di 21 aña di edat nase na Jamaica, a entregá su mes na Warda di Reshèrshi.
A presentá e sospechoso dilanti di un fiskal ouksiliar, ku a ordená su enkarselamentu pendiente di mas investigashon.


text:
Diahuebs mainta riba e caminda di Paradera banda di great rich un accidente fuerte a tuma luga unda turista a bay pasa un hyundai getz cu tabata bayendo pa lora na su man robes, dal den e auto pa despues impacta den e palo di luz.
E getz a cay otro banda di caminda. Tanto e chauffeur den e vcar y esun den e getz a resulta herida, unda ambulance a transporta e heridonan pa hospital. Polis di trafico tabata presente pa tuma dato. A cera e caminda debi cu e palo di luz tabata den banda y tur waya di coriente tabata colga basta abou y algun riba caminda benta.


text:
Archive for June 2019
June 18, 2019
Na comienso di luna di juni a tuma lugar na Honduras e conferencia di Cartagena Convention y su protocolnan tocante siguridad di nos costanan y bida marino pa e region di Caribe. Director di Directie Natuur en Milieu (DNM) Sr. Gisbert Boekhoudt a representa Aruba y a duna su aporte como tambe a intercambia idea [...]
Read more >
June 13, 2019
E siman cu a pasa, 45 experto di 14 pais y 9 organisacion a reuni na Aruba pa e di diescinco sesion intergubernamental di e sub comision oceanografico pa Caribe y teritorionan cercano (IOCARIBE) coordina pa Ministerio di Educacion, Sciencia y Desaroyo Sostenibel, UNESCO Aruba y Reino Hulandes. Departamento di Naturalesa y Medio Ambiente (DNM) [...]
Read more >
June 13, 2019
E Prikichi ta forma parti di nos naturalesa y cultura pa hopi aña. Mescos cu varios otro fauna local, e ta un sorto endemico di Aruba y unico na mundo. No ta por nada cu su nomber scientifico ta Aratinga Pertinax arubensis. Cada dia nos ta mira menos Prikichi ta bula rond. Tin caminda unda [...]
Read more >
June 13, 2019
Den un edicion anterior Directie Natuur en Milieu (DNM) a elabora ariba e rol di abehanan relaciona cu produccion di fruta y berdura. DNM e biaha aki ta recorda un y tur ariba Dia Internacional di Abeha cu a celebra dia 20 di mei ultimo. Kico tur nos por haci pa preservacion di e especie [...]
Read more >
June 13, 2019
DNM ta felicita empleadonan cu a obtene nan autorisacion como toezichthouder. Pa e ocasion aki Minister Otmar Oduber, minister di Ruimtelijke Ontwikkeling, Infrastructuur en Milieu, a entrega e decreto nacional na: Sr. Patrick Henriquez, Sr. Ralph Thijzen y Sr. Richard Gibbs. E autoridad aki ta encera cu empleadonan por controla si (comunidad etc) ta cumpli [...]
Read more >
June 13, 2019
Mayoria dianan cu ta celebra como dia internacional of tambe dia mundial ta un oportunidad pa yuda conscientisa y educa pueblo en general riba topiconan di preocupacion of temanan cu mester di atencion mundial. Nos ta celebra nan pa pone mas enfasis y lanta e deseo pa tuma accion. Sea politicamente of en general y [...]
Read more >
June 13, 2019
Polucion di aire por ta un problema dificil pa compronde y compleho pa splica. Pero nos tur por haci algo di nos banda pa reduci parti di e problema di polucion di aire. World Environment Day 2019 su tema di conscientisacion tawata con pa caba of yuda caba cu e polucion di aire. DNM como [...]
Read more >
Scroll To Top
June 13, 2019
Directie Natuur en Milieu (DNM) conhuntamente cu otro instancianan ta preparando pa e crusamento di e cangreu blauw na Pos Chikito. E siman aki DOW a instala borchinan cu ta indica unda cangreunan ta bay crusa. ‘Land Crab Crossing’ na idioma Ingles asina mayoria di nos ta compronde e aviso pero na e imagen tambe [...]
Read more >


text: Diaranson atardi a drenta informe di un accidente unda un auto lo a alcansa un mucha riba bicicleta dilanti di Marriot Surf Club, mesora a dirigi tanto polis como ambulans na e sitio. Na yegada di patruya na e sitio a bin encontra cu un mucha cyclista di 14 anja herida na su brasa cu ta declara cu un auto blanco lo a alcanse y sigui core bay den e parkeerplaats di Marriot. Polis dibiaha a cuminsa un investigashon pa encontra e vehiculo aki. Ambulans a presenta na e sitio y a atende cu e mucha herida y a transporte pa hospital pa tratamento medico. Segun informashon cu por a haya na e sitio aki e cyclista tabata biniendo di Noord y e auto biniendo for di playa a bira sin duna preferencia y dal e cyclista. E spiel di e vehiculo lo a alcansa e cyclista y esaki a keda kibra na e sitio. Camera di seguridad lo saca afo cual ta e vehiculo cu a comete e accidente hit and run aki.


text:
Siman pasa Kanye West a converti den un candidato independiente pa e proximo eleccionnan presidencial na Merca, ora el a registra su partido, BDY. Su siguiente paso tabata pa duna su prome discurso unda el a papia tocante interupcion boluntario di embaraso y el a revela cu su casa, Kim Kardashian, tabata a punto di aborta nan prome yiu muhe, North West. Cu el a keda na estado den un momento di e relacion cu niun di dos tabata kier un yiu. E declaracion aki a shock Kardashian y mas tanto cu esaki lo bay hurt nan yiu cualkier dia cu e lesa loke su tata a bisa publicamente.
Despues di su manifestacion politico diadomingo, Kanye West, a haci tambe un serie di tweets, unda e ta compara su situacion cu esun di Bill Cosby den e pelicula ‘Get Out’ y tambe criticando su suegra, Kris Jenner. Kanye West a publica un serie di tweets ayera anochi reclamando cu su casa tabata tratando di cer’e pa rasonan medico. Den su tweets, cu ta awo elimina fo’i su profile, e ta compara su mes cu Nelson Mandela y tambe ta bisa cu e pelicula ‘Get Out’ ta basa riba su mesun bida.
Kanye a tweet: “Kim tabata purba di bin Wyoming cu un doctor pa nan cera mi, manera den e pelicula ‘Get Out’, paso mi a yora ayera debi cu nos a salba mi yiu muher su bida”. E tweet aki ta referi na kico el a bisa cu e y Kim tabata considerando aborta nan yiu na 2013 ora Kim tabata na estado. El a afirma cu Kim a bula bay Wyoming cu un doctor, manera un intento pa convence pa e registra boluntariamente den un hospital pa e check su salud, y pa e deal cu su bipolar. Den un otro tweet el a bisa: “Si mi wordo cera manera Mandela, boso sa dicon”.
Kanye West tambe a proclama: “Mi ta stima mi casa”, pero despues el a comparti un mensahe cu el a manda na Kris Jenner, unda e ta bisando pa e yam’e y stop di ignor’e. Despues el a denuncia algun decision di su casa den su ‘business life’, y el a insinua cu Kris Jenner tabata esun patras di e decisionnan ey. Kanye a bisa cu su casa nunca lo explota nan yiu muhe, y el a tweet cu su yiunan nunca lo bay den Playboy. E ultimo tweet tabata cu su album nobo, DONDA, lo wordo lansa diabierna. Tur e tweets a laga hopi di su votadonan y fanatico insigur, si su campaña ta sincero of si e ta un ‘publicity stunt’ pa e bende su productonan y albums.
For di otro fuente e noticia a sali awe cu Kim lo a pidi su divorcio despues di e declaracionnan polemico di Kanye. E famia y hendenan cercano di e musico cu awor ta politico ta sigura cu e mester ayudo profesional cu urgencia, y cu e ta pasando den un episodio bipolar grave, pero cu e ta nenga di scucha nan.


text:
Minister Dangui Oduber
CAFT ta reconfirma e bon maneho di turismo
ORANJESTAD – Diabierna Minister di Turismo y Salud Publico Sr. Dangui Oduber a reuni cu Sr. Raymond Gradus di CAFT conhuntamente cu e delegacion y conseho di minister na bestuurskantoor. Despues di e reunion aki CAFT a tene un rueda di prensa caminda a reconfirma e tremendo maneho cu e mandatario a sa di hiba den turismo y salud.
Aruba ta conociendo un cresemento economico di 13.9% pa aña 2021 y pa aña 2022 ta proyecta un cresemento di 7%. Comparando e cifranan aki cu por ehempel Corsou cu tin crecemento di 0.5% nos mester ta hopi orguyoso di e crecemento aki.
E indicacion di cifra nan aki ta basta halto y prometedor.
Den reino tur pais tin wowo ariba Aruba mirando cu Aruba ta e unico pais cu a sa di recupera asina liher. Aruba a surpasa tur proyeccion haci door di tur e socionan den turismo. Na prome instante a ser bisa cu Aruba lo bay yega bek na e nivel di 2019 te na aña 2025.
Den e luna di december 2021 Aruba lo bay surpasa e 100% di recuperacion den comparacion cu luna di december 2019 cu tabata un aña record pa turismo na Aruba. Den e siman di pasco Aruba ta SOLD OUT, es decir tur hotel y apartament lo ta yen. Minister Oduber no tabata tin un tarea facil pa maneha dos cartera cu tabata esnan mas afecta door di e pandemia.
E mandatario a sa di balansa e economia cu e salud di nos comunidad. Danki na su maneho Aruba tabata un di e prome paisnan na mundo cu por a habri su frontera y cuminsa cu e proceso di recuperacion mas pronto cu tabata posibel. CAFT a reconoce e trabounan haci den turismo pero esaki no tabata por ta posibel sin e plan nacional di vacunacion, pa cual Minister Oduber tambe a keda elogia.
Minister Dangui Oduber ta bay sigui traha duro conhuntamente cu tur e socionan den turismo pa Aruba por ta bek na 100% di recuperacion. Sigur minister Oduber kier a gradici tur e socionan den turismo cu ta ATA, APA, AAA y AHATA pa e esfuerso en conhunto di traha hunto pa e recuperacion. Tambe tur colega minister pa nan apoyo den esaki. Turismo ta keda e driver principal di nos economia.


text:
Cuerpo Policial ta informa
Atraco riba Yanana Supermarket
Awe diasabra anochi pa 9:23 central di polis ta wordo notifica di un atraco cu a caba di tuma lugar na Yanana Supermarket situa na San Barbola.
Ta manda un patruya di biaha y na unda na su yegada por a bin compronde cu un rato prome un atraco a tuma lugar. Ta trata di dos hende homber bisti full na colornan scur y cara tapa . Nan q papia bon papiamento . Un di nan tbt tin un arma di candela den man y e otro un cuchiu. Nan a bay cu e benta di dia . Despues nan lo mester a huy den un auto chikito color blanca.
Atraco Team a presenta na e sitio pa haci nan investigacion. Tambe polis technico a yega y slachtofferhulp.
Cuerpo Policial ta pidi un biaha mas esnan cu tin informacion jama e tiplijjn di polis cu ta 11141. Bo ta garantisa di keda anonimo
Diasabra anochi a drenta informe di un atraco arma na Yanana Supermarket den San Barbola. Mesora a dirigi varios polis na e sitio. Na yegada di e patruya a bin compronde cu dos persona un cu cuchiu y un cu arma di candela a drenta den e lugar y a bai cu tur e placa cu tabata tin. E dos personanan aki a huy den un auto chikito color blanco.


text:
Redaccion di Bon Dia Aruba a acerca sra. Grace Maduro den cuadro di e entrevistanan cu nos a tene relaciona cu Dia Internacional di Hende Muher, pa scucha di su persona con e ta mira e desaroyonan na Aruba, cu tin di haci cu posicion di hende muher den nos sociedad y economia.
Grace Maduro, na 60 aña di edad, tin un carera amplio su tras, tanto den sector (semi)publico como priva. El a cuminza den Recurso Humano na gobierno, tabata hopi aña manager di Recurso Humano di Hospital, a traha como consultora cu KPMG y a bira gerente di e empresa mas grandi di Aruba den landscaping, como co-propietario. Banda di esey e ta miembro di Beheerraad di Corte di Husticia y ta actualmente activo den coordinacion di Sociaal Crisis Plan y ta envolvi tambe den e proyecto Leerorkest, cu ta hiba educacion musical na nos scolnan. Banda di tur esaki, e ta hibando su bataya personal cu cancer.
BDA: “Un promer pregunta tabata tocante bo experiencia cu trabao den ambos sector. Tin diferencia clave entre sector publico y sector priva pa e manera cu ta trata hende muher?”
Grace: “Realmente actualmente mi no ta mira tanto diferencia. Den pasado gobierno tabata paga hende muher menos pero esey nos a laga leu nos tras. Den sector priva, unda hopi di e empresanan mas grandi tin un estilo di management basa riba e cultura empresarial Mericano, e enfasis ta mas riba si bo ta capaz di eherce e job, y esey ta automaticamente mara na cierto pago. Unda si por tin desigualdad ta con facil, of no, un hende muher ta yega na top. Mester bisa cu nos ta carece di bon research riba e tereno aki. Loke si nos por bisa cu den ultimo tempo nos ta mira mas tanto hende muher cu bon educuacion ta penetra den top di gobernacion y empresanan. Esey lamentablemente tin relacion tambe cu e hecho cu e studiantenan masculino pa un parti importante no ta caba nan estudio, cu resultado cu e presencia di hende muher cu estudio superior a bira hopi mas fuerte. En todo caso, na e momento aki por mira cu hopi mas hende muher ta yega na top den ambos sector, basta cu banda di bon scol nan ta dispuesto di ‘go the extra mile’ pa yega na nan meta. Y ya cu den hopi caso nan ta keda mas tanto cu e responsabilidadnan di hogar tambe, esaki ta un extra peso pa nan.”
“Sin embargo, e tendencia positivo aki di mas muher na top no ta e unico cos cu nos ta mira. Loke pa mi ta preocupante ta e falta di liderazgo cu bo ta mira tanto den sector publico como priva, mas fuerte si den e promer menciona. Esaki tin di haci cu e forma con e poder politico ta obliga e aparato opera, unda scoge pa lider fuerte na e departamentonan no ta un prioridad, al contrario. Pero mas en general tambe, bo por duna hende yen di curso di management, pero ta nan mes mester tin e den nan pa mustra e iniciativa y audacia cu esaki ta exigi, y esey ta falta hopi. Esey ta hiba nos naturalmente tambe na e forma con nos ta educa nos hubentud, unda no tin enfasis riba pensa pa bo mes y mustra iniciativa.”
BDA: “Banda di bo responsabilidadnan multiple bo a bin topa tambe cu e enfermedad cu nos tur ta teme, cancer. Con el a afecta bo y e cosnan cu bo ta desea di haci? Nos ta ripara cu bo ta hopi activo, a pesar di tur cos.”
Grace: “Naturalmente bo ta pasa den tur e mal momentonan cu un pacient di un enfermedad asina serio ta pasa. Bo ta realisa bo cu bo bida no ta terminando talvez inmediatamente, pero cu e ta terminable; un dia bo no t’ey mas. Un di e cosnan cu si mi a haci inmediatamente ta entrega e yabinan di e compania na mi yiunan, cu ta comparti e gerencia awor. Pero mi a keda cu mi responsabilidadnan como miembro di Beheerraad di Corte Comun di Husticia, algo cu mi ta considera un honor, y recientemente mi a ser acerca pa duna un contribucion na e Plan di Crisis Social, loke mi a acepta tambe. Logico cu bo no por haci tur cos bo mes, bo mester tene cuenta cu bo condicion y ta importante pa defini kico si bo ta haci ainda y kico otro hende lo mester haci. Bo mester siña maneha bo tempo di un manera cu bo no a pensa te awor. Pa loke ta e plan di Crisis, esey ta un tema cu riba su mes bo por papia henter un dia ariba. Laga mi bisa cu falta hopi trabao pa haci ainda, sigur riba tereno di coordinacion y comunicacion entre entidadnan, y mas cu tur cos cu e confianza cu mester ta e base mutuamente.”
BDA: “Tambe bo ta envolvi completamente cu e proyecto di musica ‘Leerorkest’ cu proximamente ta haya un ampliacion grandi cu e acceso na e scolnan di SKOA. Otro pasion di bo?”
Grace: “Si, pero aki tambe, bo mester haci loke bo por y confia riba e trabao cu otronan ta haci. Educacion y forma pa prepara nos hobennan pa nan futuro conoce diferente forma, y musica sigur ta algo sumamente importante. E ta siña mucha cu ta bon cu e ta expresa su mes, y ta un di e rutanan via cual un hoben ta siña haya confianza den su mes. Nos tin un tremendo apoyo di Hulanda unda e proyecto a origina, pero finalmente nos mester haci e trabao duro aki, ya ta logrando.”
“Finalmente, bolbiendo na e tema di liderazgo. Ser lider ta significa papia sin miedo y indica e rumbo pa bay. Nos mester educa nos hubentud pa pensa y actua sin miedo, y pa esey un ambiente sano y sigur den nan hubentud mester ta un prioridad. Como sociedad, nos mester siña deal cu nos problemanan pa nos por cura; ta pesey problema manera abuso di mucha no por keda scondi y mester atende esaki activamente.”


text:
Minister Rocco Tjon: A BISHITA BRANDWEER POST NA SAN NICOLAS PA ANUNCIA E INICIO DI E PROYECTO DI RENOBACION
Minister Rocco Tjon:
A BISHITA BRANDWEER POST NA SAN NICOLAS PA ANUNCIA E INICIO DI E PROYECTO DI RENOBACION
ORANJESTAD – Dialuna mainta Minister di Husticia y Asuntonan Social Sr. Rocco Tjon, hunto cu SINBA y Management Team a bishita e brandweer post na San Nicolas, pa asina anuncia e inicio di e renobacion cu ta bay tuma luga. Ta trata di un proyecto grandi caminda lo bay inverti 1.6 miyon florin, pa asina renoba e brandweer post na San Nicolas por completo. Adicionalmente, lo tene cuenta cu e parti di electricidad, pero tambe lo instala un sistema avansa di camara, pa asina por garantisa siguridad di tur esnan cu ta emplea na Brandweer. Pues, practicamente por papia di un Brandweer post completamente nobo pa San Nicolas.
Aña pasa, a inicia e combersacionnan entre SINBA y e management team, caminda diferente puntonan di preocupacion a wordo treci padilanti. Ta trata di preocupacionnan pa cu material, circunstancianan di trabou di e diferente postnan, como tambe e parti di e posicion huridico di e personal. Manera ta conoci, cada dos siman, Ministerio di Husticia y Asuntonan Social ta reuni cu Sindicato y Management Team, pa asina brinda e debido atencion na tur e puntonan di preocupacion cu ta wordo treci padilanti. Na December 2021, a inverti cinco miyon florin pa por adkiri diferente trucknan nobo pa Brandweer, pero tambe a inverti esaki den “opleiding”. Den luna di April, lo bay cuminsa cu un “opleiding” cu ta di suma importancia pa e personal, y di e forma aki ta duna atencion na tur e puntonan aki.
Por ultimo, Minister Tjon a gradici DOW kende na Oktober aña pasa a percura pa e proyecto aki haya su destaho, cual a wordo gana door di e compania “Albo Aruba”. Pa e proximo 120 dia nos dilanti ful e post di San Nicolas lo bay wordo renoba, pa asina e personal cu ta traha na e post aki por tin un warda completamente nobo. E Mandatario a manda palabra di pabien tambe pa SINBA como tambe e Management Team cu constantemente y na un manera hopi positivo y pro-activo, no solamente ta trece problemanan padilanti pero tambe solucionnan, pues di e forma ey Ministerio por percura pa esakinan wordo ehecuta.


text:
Formularionan
Akibou por download e diferente formularionan di IVA.
Verklaringsformulier Persoonlijk Gebruik
Bo remedinan y/of suplementonan ('zelfstandigheid') a wordo deteni na aeropuerto y/of postkantoor? E ora bo mester permiso di IVA pa por importa e 'zelfstandigheid' aki pa uzo propio. E formulario di declaracion pa uzo proprio por download akibou.
Richtlijn evaluatie van zelfstandigheden voor commercieel gebruik en Checklist
Pa importa productonan manera suplemento, cosmetica y remedi alternativa manera remedi homeopatico pa uzo comercial ('zelfstandigheid'), ta rekeri un permiso. E proceso y rekesitonan ora di evalua bo productonan na IVA por lesa den e documento akibou. E documento ta inclui un lista di chekeo menciona cu mester entrega hunto cu e documentonan rekeri.


text:
Minister Ursell Arends: Participacion na Trash2Cash un muestra di comunidad su compromiso pa yega na mehoracion di maneho di desperdicio.
Minister Ursell Arends: Participacion na Trash2Cash un muestra di comunidad su compromiso pa yega na mehoracion di maneho di desperdicio.
Minister di Naturalesa Sr. Ursell Arends ta manda palabra di gradicimento na tur esnan cu a aplica nan pitch na e Trash2Cash. E campaña di Trash2Cash tabata e prome paso cu a tuma pa mehora e maneho di desperdicio. Cu esaki a bai na e comunidad di Aruba pa encuesta persona of organisacionnan cu tin idea pa con trata, procesa, reuza of exporta varios tipo di desperdicio cu nos isla ta produci.
Cu limitacion di espacio riba un isla chikito popula, tin cu pone extra enfasis riba e maneho di desperdicio, pa preveni mas hopi posibel materialnan yega na cualkier landfill. Solamente cu participacion di sector priva, conhunto cu sosten di gobierno, por realisa cambionan structural den e maneho: for di reduccion di desperdicio en general, pa miho tratamento/procesamento di tur e materialnan cu te ainda ta yegando Parkietenbos.
“Mi ta sigur cu hunto nos por yega na solucionnan berdadero pa locual ta trata maneho di desperdicio na Aruba, cu e meta pa cera Parkietenbos”, Minister Arends ta comenta, señalando cu awo lo continua pa e proximo pasonan, cual tambe ta ensera creacion di un “waste policy” pa Aruba, reenforsa pa sosten di e stakeholdersnan envolvi.


text:
IBiSA tambe ta check pa factornan di riesgo relaciona cu riñon
En conexion cu e ‘Dia Mundial di Riñon’ cu ta riba 12 di maart 2015 y e ‘Dia Mundial di Awa’ cu ta riba 22 Continue Reading
Entregamento di rapport Youth Health Survey 2013
Na Departamento di Salud Publico Aruba (DESPA), den presencia di Management Team, seccion Epidemiologia y Investigacion, seccion Malesanan Contagioso y seccion Promocion di Salud a Continue Reading
‘Siman di Menos Salo’ en conexion cu Dia di Presion Halto
Dia Mundial di presion halto ta wordo celebra tur aña dia 17 di mei. Meta di esaki ta pa pone atencion di publico riba importancia Continue Reading


text:
PORTO DO MOTO, Brazil – E representantenan di e cantante, conoci pa su tema “ Jenifer” a confirma cu e artista tabata un di e pasaheronan di e avion.
Dialuna un avioneta a cay na Porto do Mato, den e municipio di Estância di e estado Sergipe, noordoost di Brazil, causando morto di tres persona, incluyendo e cantante Gabriel Diniz, di 28 años.
Segun e portal Folha de S.Paulo, e avion a sali di Salvador, na Bahia y tabata tin como destino João Pessoa, na Paraíba.
Representantenan di e cantante, conoci pa su cantica “Jenifer”, a confirma cu e cantante tabata biahando den e avioneta.
Bomberonan di Sergipe a informa cu nan a haya tres curpa na e luga di e accidente. E comandante general di e rescatistanan a confirma e morto di Diniz y di dos otro persona identifica como Linaldo Xavier Rodrigues y Abraão Farias, segun informacion di Rádio Jornal. Nan tabata piloto y instructornan di e Club Aeronautico. E cadavernan ya caba a wordo rescata y ta wardando e yegada di e Instituto di Medicina Legal pa saca e cadavernan for di e area.
Segun informenan ofiical, e avioneta no tabata tin solamente permiti pa haci vuelonan instruccional. E cantante mester a bay econtra su mes cu su pareha, y famia di su pareha.


text:
Pa mas o menos 00.05 central di polis ta wordo notifica di un atraco cu a caba di tuma lugar na un cas na Madiki.
Na yegada di patruya ta bin compronde di e victima cu e lo mester a wordo atraca door di dos hende homber bisti full na preto cu despues a huy for di e sitio den un auto color shinishi y un di nan tabata tin un arma di candela. A bay cu un suma di mas o menos 10 mil florin.
Atraco Team a presenta na e sitio pa haci nan investigacion.
Di parti Cuerpo Policial ta pidi esnan cu a wak algo of sa algo yama e tiplijn di polis cu ta 11141.


text:
AMATRICE, Italia – Un teremoto di magnitud 6.2 a sacudi Norcia, den centro di Italia, madruga di diaranson. E movimento telurico a wordo sinti den e capital, Roma.
Te na e momento, ta reporta 63 morto y dañonan severo, principalmente den e ciudad di Amatrice, unda cu varios edificio a cay den otro.
“E vianan di acceso y salida for di e ciudad, a wordo corta. Mita di e ciudad a disparce,” e alcalde di Amatrice, Sergio Pirezzi a bisa RAI.
Un ora despues di e teremoto tabata tin un aftershock di 5.5 na Norcia. Tambe el a tembla (4.6) na Amitrice, den e provincia di Rieti, den e region di Lacio, segun USGS.
Fuente: CNN en Español


text:
Kontinuando ku e investigashon relashoná ku e kaso di sekuestro di djadumingu último unda dos hòmber a bai ku e dama Susette Martinus kontra su boluntat, polis a hasi dos detenshon.
Awe djamars 9 di novèmber 2021 polis a detené alrededor di 13.00’or den un kas na Sansousi e hòmbernan Y.M di 25 aña nase na Kòrsou i C.L. di 28 aña nase na Jamaica.
Na e kas aki a bin topa e dama Martinus tambe.
Ademas a konfiská entre otro sèn falsu, droga, prenda i arma di kandela.
E dama a wòrdu hiba JJIC bèk mientras a presentá e duo dilanti di un fiskal ouksiliar ku a ordená nan enkarselamentu pendiente di mas investigashon.
KOMPARTI E NOTISIA AKI VIA / Share the news
Like this:
Like Loading...


text:
Te asta si bo ta traha den un sektor kreativo òf no, tòg tin ora ta rekerí pa bo ta kreativo na trabou. Pero tin ora bo por sinti bo man’e pega, blòkia. tin bia bo ta bia ta manera desesperá pa bin ku idea na nobo.Ba yaga haña abo man’e luchando pa por krea un prestashon koutivante pa un reunion of un treinen? Anyways ora ku bo ta sinti ku bo kreatividat ta tumando muchu largu pa aktiva purba un di e kosnan aki pa boost bo kreatividat bek.
- Kultivá inspirashon
No warda pa inspirashon yega serka bo, Si bo ta hasi esei kere mi lo bo sinta warda pa e kondishon drecha pa bo por kuminsá bek. Mihó kos ta pa bo kuminsá traha numa den tur kaso , maske bo no ta gusta bo promé ideanan masha. Trahando tiki tiki otro ideanan ta kuminsá sali i lo bo por kuminsá adaptá di mes.
- Bai kana un tiki
Si bo ke sali for di e blokeo kreativo , konsiderá kana dor di dje. Sensia ta indiká ku bo ta haña benefisio kognitivo dor di dje kana pafó un ratu.Ta asina ku for di un eksperimento hasi pa Standford University a demostrá ku 100% di e partisipantenan ku ta kana ta produsí mas kontesta kreativo den komparashon ku esnan di esnan ku no ta kana.
- Gewon get
Si gewon tin bia bo tin ku bai i pone bo mes den un lugá ku bo no konosé. Hopi bai ta asina ku dor di rondoná bo mes ku kosnan nobo ta kambia e manera ku bo ta mira kos, e ta yuda bo sesu rekonosé detaye nan nobo na maneranan nobo. Si bo disidí di traha den un ambiente diferente , lo bo keda sorprendí kuantu ideanan nobo bo por produsí ku bo mes no a pensa ta posibel.
- Pretendé di ta un otro hende
Konsiderá pa atendé ku un proyekto trahando riba dje manera bo ta un otro hende. Kiko nan nlo pensa? Kiko ta e kambionan kunan lo hasi? Dor di purba wak e kos di un otro perspektiva hopi bia tambe ta yuda pa aktivá bo kreatividat
- Kambia bo sírkulo
Kisas ta bon pa bo topa ku otro hende. Bèl un hende ku bo tin un tèmpo sin topa òf papia pa un kòfi òf lùnch. Topa ku un hende nobo ku bo no konosé (bon ainda).
Tin bia dor di topa otro hende bo ta haña opinionnan i mira total mente otro for di normal. Tin bia do r di papia di full otro tópikonan ta yuda-bo bin ku solushoná totalmente diferente ku loke normal lo bo a hasi. Hopi bai dor di kambia bo sirkulo bo ta bai un lugánan ku nunka bo sa bai i lo bo haña inspirashon nobo. Dor
- Òf …gewon hasi un kos inesperá.
Si bo ta buskando ideanan nobo pa brainstorm kun’é òf resolvé un problema, bo po purba hasi totalmente lo kontrali di tur loke normal lo ba hasi? Tin bia e direkshon ku nos mester no ta esun ku normal nos ta tuma.
Un blokeo kreativo por ta hopi frustrante i por laga bo sinti bo improduktivo i inútil. Danki -Dios tin mas manera ku por apliká pa yuda bo haña bo “creative juice flowing” atrobe. Kòrda kubo mester tin pasenshi i mester kuminsá tuma tiki tiki stapnan den direkshon di bo metanan pa asina tin tòg algu di progreso tur ora.
Manera e qoute di Vincent van Gogh : Tur kos great a wòrdu hasi dor di un seri di kosnan chikí pone huntu.
Saludos, Nevita Mezas


text:
Abo ke ta Kòrsou su siguiente Rei òf Reina di Tumba Hubenil 2020?
Abo ke ta Kòrsou su siguiente Rei òf Reina di Tumba Hubenil 2020?
Willemstad – Resientemente Fundashon JAG a organisá un rueda di prensa, den kual nan a duna
diferente informashon relatá na e di 50 edishon di Kòrsou su karnaval. Un temporada ku sigur ta
pinta di bira unu ku bastante reto pero alabes un temporada sumamente eksitoso. Netamente
esaki ta e motibu den kual e komishon organisadó di Festival di Tumba Hubenil, ku tin e
konosido kantante Heinrich Pieter na kabes, ya ta en buska di e futuro Rei òf Reina di Tumba
Hubenil.
E komishon ku ta konsistí di hóbennan dinámiko, profeshonal i talentoso ta di opinion ku pueblo
di Kòrsou mester bira aun mas konsiente di kuantu potensial nos muchanan tin. P’esei nan
enfoke ta pa organisá un festival di hóben pa hóben, kaminda grandi i chikí por disfrutá di e
kalidat i potensial di nos tumberonan. E vishon di e plataforma aki i eksperensianan ku nos
tumberonan lo atkerí, sigur lo ta garantia pa nos karnaval por sigui bria den futuro.
Hóben, si bo ta mira bo mes komo e futuro Rei òf Reina di Tumba Hubenil i bo tin entre 9 pa 15
aña di edat? Inskribí awe mes i forma parti di e aventura karnavalesko aki.
Pa inskribí ta fásil. Subi e página di Facebook: Tumba Hubenil Kòrsou i yena e formulario di
inskripshon. Tambe por manda un mail na tumbahubenil2020@gmail.com i pidi e formulario. Si
bo tin kualke pregunta, por hasi esaki libremente na number di telefòn +5999 529-5216. Tene na
kuenta ku por inskribí te ku djamars 29 di òktober 2019.


text:
E compania Integraciones Industriales Ojeda CA, cu oficina na Venezuela pero cu pos di petroleo cerca di Barranquilla, Colombia, ta interesa pa traha cu Aruba. Nan tin e materia prima y mester un refineria pa por rafina e producto. Den esey a firma un acuerdo di principio cu e compania Star Oil, estableci na Surnam, pa por rafina nan producto. Tin un pos cu ta garantisa 50 aña di rafinacion continuo.
Recientemente e lider politico, Michael Williams, a sigura di tabata na Venezuela den negosacion cu e grupo aki, cu ta mas bien indjannan di Colombia. Nan tin un pos di petroleo riba tera y ta den proceso pa scoge un refineria cu por atende cu nan producto bruto, rafin’e y mand’e bek sea como producto final of un producto liviano cu nan por maneha ey mes. Awor ta den e proceso ey pa por keda cla cu e documentacionnan.
E compania ta trahando riba un pipa largo di unda e pos ta, pa bay lama, for di unda barco por busca e crudo y transporta pa un refineria. A haci test 2-D caba y awo ta den proceso pa a prueba 3-D. Esey ta hustifica e inversion den infrastructura pa saca e petroleo for di bou di tera.
Williams a sigura cu e ta convenci cu e grupo ta serio y cu un acuerdo cu nan lo por traduci den un oportunidad unico di reapertura di refineria na San Nicolas. Pasobra, awor aki ningun compania ta interesa pa haci e inversion pasobra nan no tin crudo. Cu e grupo aki, nan tin acceso directo na crudo, den un deal exclusivo pa rafina na Aruba so. Esey lo hustifica un inversion pa habri e refineria bek, percura pa cupo di trabou y inversion den nos economia.


text:
Gobernador di Aruba, Su Excelencia Alfonso Boekhoudt, riba diabierna 28 di januari 2022 a realisa un bishita di trabao na Fundacion Ambiente Feliz. Ta trata di un cas di substitucion familiar estableci oficialmente na october 1986 pa personanan cu limitacion mental. Meta di e organisacion ta pa yuda e clientenan, unda cu ta posibel, desaroya nan propio capacidadnan specifico y pa logra un posicion mas normal y igual posibel den e comunidad.
Señora Williams-Schmidt (Directora) y señora Suhail Croes (Hefe di Unidad Cas Briyante) a ricibi Gobernador Boekhoudt na su yegada. Señor Reuben Tjon Sie Fat a duna e discurso di bonbini. Gobernador a asisti na un presentacion tocante con ta trata e clientenan y e trabaonan di e fundacion. Seguidamente a haci un recorido den e compleho, finalisando e bishita di trabao cu un foto dilanti di e edificio principal.
GOBERNADOR TA BISHITA FUNDACION AMBIENTE FELIZ
Gobernador di Aruba, Su Excelencia Alfonso Boekhoudt, riba diabierna 28 di januari 2022 a realisa un bishita di trabao na Fundacion Ambiente Feliz. Ta trata di un cas di substitucion familiar estableci oficialmente na october 1986 pa personanan cu limitacion mental. Meta di e organisacion ta pa yuda e clientenan, unda cu ta posibel, desaroya nan propio capacidadnan specifico y pa logra un posicion mas normal y igual posibel den e comunidad.


text:
WILLEMSTAD – Despues ku luna pasa nos selekshon nashonal kategoria U-20 a sa di klasifiká komo number un den su pul pa e weganan di kualifikashon di mundial di U-20 di FIFA, nos selekshon ta kla pa su kompromisonan den e di 2 buèlta di e weganan pa kualifikashon pa mundial.
E weganan aki lo tuma lugá na Trinidat & Tobago i nos selekshon nashonal lo biaha mañan, 11 di sèptèmber i ta regresá dia 21 si sèptèmber próksimo.
Despues di dianan di trainingnan intensivo, un temporada di preparashon ekstenso i e yegada di shete hungadó di Hulanda i un di Alemania ku a bin pa reforsá nos selekshon U-20, nos ta kla pa kumpli ku e weganan di e segunda buèlta.
Nos pul ta konsistí di e siguiente paisnan; Trinidad & Tobago, Cuba, Sürnam i Kòrsou.
Skema di weganan:
Skema di weganan pa terser i kuarto puesto i final:
Nos selekshon nashonal di U-20 ta konsistí di un grupo di 20 hungadó ku ta wòrdu dirigí pa Sr. Hendry Caldera ku ta e direktor tékniko di e selekshon aki i Sr. Raymond Schotbotg ku ta e asistente di e direktor tékniko.
Tambe a biaha huntu ku e selekshon Sr. Sherwin Martina ku ta esun enkargá ku e materialnan di e selekshon, un masahista kual ta Sr. Norwin Allee i e hefe di delegashon ku ta Sr. Urvin Faneijte, miembro di direktiva di FFK.
Nos selekshon ta konsistí di e siguiente hungadónan:
- Zeus De La Paz (P.C.V)
- Bryan Bakboord (Victory Boys)
- Luivieno Statia (FC. Doordrecht)
- Richelo Fecunda (ADO. Denhaag)
- Jean-Pierre Ascencion (Scherpenheuvel)
- Mischa Boelens (De Graaf Schap)
- Micheal Maria (FC. Dochium)
- Jahir Valerius (Victory Boys)
- Jersylee Riley (Scheveningen)
- Linadro Martis (Willem 2)
- Urlyson Hamen (N.E.C)
- Cedrickson Antonio (Victory Boys)
- Shaquelle Clements (Centro Dominguito)
- Geffert Koster (Inter Willemstad)
- Andruw Stokkel (Centro Barber)
- Diquan Meijers (Centro Dominguito)
- Isai Marselia (Jong Holland)
- Gleymian Streden (Inter Willemstad)
- Shurwendley Vicento (UNDEBA)
- Juricmar Arnhem (Mahuma)
FFK i MCB kier a deseá nos selekshon di U-20 tur klase di éksito i tin sigur ku nan lo sa di sigui hasi e bon trabou na Trinidad & Tobago, meskos ku nan a hasi na Kòrsou luna pasa den e weganan di klasifikashon pa mundial di FIFA U-20.